recursal/SuperWikiNEXT-32B huggingface dataset:
**伯麥**（James John Gordon Bremer；通常寫James Bremer；1786年9月26號—1850年2月14號），又譯**庇林麥**、**卑林馬**、**寶馬**，係英國軍官。佢帶英國海軍，響緬甸同大清打仗，有出色表現。

職業
--

### 澳洲

1824年，伯麥帶皇家戰船添馬（HMS Tamar）去澳洲北領地，幇手立登打士砦（Fort Dundas）。澳洲昆士蘭伯麥河（Bremer River），就係1824年探險家用佢個名命名。佢響澳洲留咗好多年，直至到1839年，英商響廣東省城遇到麻煩，佢受鼓勵，帶兵到廣東處理。

### 大清

伯麥1839年11月，接手中國海域海軍，佢有份引起第一次鴉片戰爭，場戰之中，伯麥係軍師統帥水師總兵（Commander-in-chief）。

1841年1月19號，大清代表琦善同大英公使大臣住中華領事（Plenipotentiary）義律立川鼻草約，當中一條割香港島。草約雖然未受兩國政府批準，佢帶頭1841年1月26號響水坑口登陸香港島。響1841年2月1號，即係道光廿一年正月初十，伯麥同義律一齊發告示，香港島歸入英國，而告示香港島土人一切如舊。1841年10月，佢個位交畀第二個做。佢因為呢次戰爭，而聲名大噪。

地名
--

* 伯麥灣，響西澳洲
* 伯麥河，響澳洲昆士蘭
* 寶馬山，香港香港島

參攷
--

* "Bremer, Sir James John Gordon (1786 - 1850)".


|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**顏炳壽**（馬來話：**Gan Ping Sieu**，1966年4月18號—）係馬來西亞政治人，馬華公會黨員。現任馬華居鑾區會主席。佢也曾任青年及體育部副部長、馬華副總會長。喺2018年第14屆馬來西亞下議院選舉中，佢因競選宣傳睇板印有居鑾中華中學校徽引起激烈批評，最終也敗畀咗嚟自民主行動黨嘅黃書琪。同年11月4號嘅競選馬華總會長黨選佢以123票敗畀得票327張嘅亞依淡國會議員魏家祥。

競選睇板印校徽校訓惹議
-----------

2018年4月29號朝早約11嘅時候，任職居鑾中華中學那一名老師喺Facebook針對馬華居鑾國客席候選人顏炳壽一張印有鑾中校徽嘅競選宣傳看板，發表一篇「嚴正抗議」為標題嘅貼文，希望顏炳壽同其團隊冇利用鑾中名義宣傳，並呼籲候選人自重。要貼文畀轉載至社交媒體群組後，惹網民熱議，大多數網民皆譴責政治人物唔應利用學校進行宣傳。要宣傳看板喺惹咗爭議後快手遭拆下，從掛上到拆除前後唔到8個鐘。顏炳壽於當日下晝3時透過個人Facebook專頁返應該單嘢時強調，本身一直以來身為鑾中生為榮，過去都曾經通過短片，等多啲人知道母校培育人，但針對此次宣傳看板引發嘅爭議同埋人身攻擊表示遺憾。

此外，鑾中董事會於當日下晝3時緊急召開新聞發布會，表達校方立場諗嚇強調校徽係一間學校嘅註冊標誌，未經允許唔可擅自攞用，呼籲各界請勿隨意採用學校標誌做出任何宣傳。

4月30號，顏炳壽喺馬華居鑾區會召開嘅新聞發布會上針對應該爭議事件向應該校董事會同校友鄭重甘表示歉意。佢表示，身為政治義工，就喺大選期間呢，對政治工作缺乏肯定嘅敏感度，未諗到就對母校帶嚟困擾，佢對鑾中董事會同校友表示歉意。

參考
--

1. ↑  〈颜炳寿以校徽作宣传 銮中董事会抗议 南马 地方〉. 《東方網 馬來西亞東方日報》 (簡體中文). 2018-04-29. 喺2021-10-07搵到.
2. ↑  〈以校徽作宣传惹议 颜炳寿道歉不再使用 南马 地方〉. 《東方網 馬來西亞東方日報》 (簡體中文). 2018-04-30. 喺2021-10-16搵到.
唔好同**盧布**搞亂。
**盧比**（印度文：Rupiya；梵文：Rupyakam）係貨幣單位，普遍喺印度、斯里蘭卡、尼泊爾、巴基斯坦、毛厘士同埋塞舌爾群島流通。印尼嘅貨幣單位Rupiah同馬爾代夫嘅Rufiyah都屬於印度語Rupiya嘅派生詞。

印度盧比細分為100 paise或者pice（單數形式係paisa），斯里蘭卡盧比則細分為100分。尼泊爾盧比嘅細分方式比較複雜：1盧比可以分為100 paisa或者pice（兩者係復數形式，又係單數形式），又可以分為4 Sukas（單數形式係Suka）或者2 Mohors（單數形式係Mohor）。

名來源
---

盧比（rupee）一詞源自梵文詞「rūp」或者「rūpyāh」，意思係經過精煉嘅銀。梵文詞「Rūpyakam」意思係銀幣。「Rupiya」呢個詞由1540年到1545年間統治印度嘅國王舍爾沙創出嚟，佢又引入Dam同Mohur兩個詞作為銅幣同金幣嘅名。後嚟，莫臥兒王朝為咗鞏固貨幣系統，將呢個貨幣製度標準化。

價值
--

舍爾沙在位期間，Rūpaya呢個詞表示銀仔，1個Rūpaya相當於1個重178格令（11.534克）嘅銀幣。從嗰時開始，印度就一直用呢種硬幣，甚至乎印度成為英國殖民地之後都繼續用。到咗19世紀末期，1盧比一般嚟講可以兌換1先令又4便士，15盧比大概等於1英鎊。

盧比嘅價值係用銀含量嘅多少嚟衡量。不過到咗19世紀，大部分強大嘅經濟實體陸續採用金本位嘅貨幣體制，令到盧比貶值。當時，有人喺美國發現大量嘅銀，所以喺好多歐洲國嘅殖民地，銀兌金嘅比率大幅度下降。面對突如其來嘅變化，印度嘅標準貨幣迅速貶值。

而家用緊盧比做單位嘅貨幣
------------

* 印度盧比
* 巴基斯坦盧比
* 尼泊爾盧比
* 斯里蘭卡盧比
* 毛厘士盧比
* 印尼盧比 （印尼盾）
棉花糖實驗：「小弟弟/小妹妹，我都知呢粒包咗朱古力嘅棉花糖望落好好食。而家我行開 15 分鐘，如果你可以忍住唔食粒糖忍到我返嚟為止，我就送成大包噉嘅糖俾你。」
**棉花糖實驗**（英文：**marshmallow experiment**），全名**史丹福棉花糖實驗**（**Stanford marshmallow experiment**），係一種常用於人類細路身上嘅心理實驗，成日俾人攞嚟研究延遲滿足相關嘅課題。

做法
--

喺呢個實驗裏面，研究員會將一個細路帶入去一間實驗室入面，俾個細路喺張檯前面坐低，檯上面有一隻碟，碟上面擺咗粒望落好好食嘅棉花糖喺度；跟住個研究員會同個細路講，話自己要行開 15 分鐘，再同個細路（如實噉）話如果佢可以一路忍住唔去食粒糖，一路忍到個研究員返嚟為止嘅話，噉個研究員就會送一大包同一樣樣嘅糖（或者第樣個細路鍾意想要嘅嘢）俾佢；同時個研究員嘅同事會監察住個細路，睇吓個細路可以抗拒「郁手去食粒綿花糖嘅慾望」抗拒到幾耐。

心理病相關
-----

實證研究表明，有過度活躍症嘅細路－已知佢哋係零舍衝動－冇一般嘅細路咁能夠忍住唔去食粒糖。

睇埋
--

* 衝動
* 過度活躍症
* 細路心理學

攷
-

1. 1 2  Mischel, W; Shoda, Y; Rodriguez, M. (26 May 1989). "Delay of gratification in children" (PDF). *Science*. 244 (4907): 933-938.
2. ↑  Mischel, Walter; Ebbesen, Ebbe B. (1970). "Attention in delay of gratification". *Journal of Personality and Social Psychology*. 16 (2): 329-337.
3. ↑  Neef, N A; Bicard, D F; Endo, S (2001). "Assessment of impulsivity and the development of self-control in students with attention deficit hyperactivity disorder". *Journal of Applied Behavior Analysis*. 34 (4): 397-408.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
**甄偉業**（Andrew Yun），電玩界網絡紅人，基督徒，神召會元朗錦光堂教友，曾經創立社會企業『網．想．正』。

早年經歷
----

佢初中嗰陣曾經經歷家庭唔少大變卦，阿哥中風兼腎疾，父母為咗照顧阿哥，長時間都喺醫院入面度過。父母冇時間理自己、屋企經濟又需要仰賴社福補助，當時甄偉業開始放棄學業埋首電玩打機，經父母勸喻先至有動力讀書，亦喺高中嗰陣成為基督徒，不過，阿哥同老竇之後都喺半年內先後離世，令佢開始再沉迷遊戲，但亦因為佢喺打機入面嘅表現同技巧，開始受到眾人關注，走上咗YouTuber之路。。

爭議
--

### 非禮教友

喺2019年，佢被揭發借虛擬實境遊戲為名，非禮四名女教友，去到2021年1月被判入獄4星期。

資料來源
----

1. ↑  門徒媒體 (2021-01-01). 〈[獨家]神召會元朗錦光堂隱瞞電玩紅人甄偉業非禮案：感恩沒有牽連教會〉. 《門徒媒體》 (臺灣中文). 喺2023-01-27搵到.
2. ↑  〈台灣聖經網行動版〉. *www.taiwanbible.com*. 喺2023-02-09搵到.
3. ↑  〈法庭：非禮4女教友 網紅囚4周〉. 《東方日報》 (香港中文). 喺2023-01-27搵到.
4. ↑  Chris (2020-12-30). 〈藉VR影裙底非禮四名女教友 遊戲界YouTuber還柙候判〉. 《香港 unwire.hk 玩生活．樂科技》 (臺灣中文). 喺2023-01-27搵到.
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

兌卦
**兌卦**，或者就咁叫**兌**，係八卦其中一卦，畫做☱，代表澤。佢同時係六十四卦之中嘅第五十八卦，上下卦都係八卦之中嘅兌卦，即係☱ ，都係代表澤，所以兌卦就畫成䷹。為咗方便記住卦象，佢有個名叫**兌為澤**。

卦辭
--

亨，利貞。

彖曰：兌，說也。 剛中而柔外，說以利貞，是以順乎天，而應乎人。 說以先民，民忘其勞；說以犯難，民忘其死；說之大，民勸矣哉！

象曰：麗澤，兌；君子以朋友講習。

爻辭
--

初九：和兌，吉。

九二：孚兌，吉，悔亡。

六三：來兌，凶。

九四：商兌，未寧，介疾有喜。

九五：孚於剝，有厲。

上六：引兌。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
孫臏像
**孫臏**，原名**孫伯靈**，係戰國時代中期嘅軍事家，佢天祖父係「兵聖」孫武（即係話孫臏係佢嘅五世孫）。依家有人懷疑《孫子兵法》係佢作嘅。佢亦係《孫臏兵法》嘅作者。

生平
--

孫臏細個同龐涓拜鬼谷子做老師，學兵法。後嚟龐涓去咗魏國，做魏惠王嘅將軍，由於佢覺得自己嘅才能唔及孫臏，所以叫佢嚟效力魏國。後來龐涓因為妒忌佢所以捏造罪名將孫臏處以臏刑同黥刑，斬咗佢對腳。由於佢喺嗰時跛咗，所以人人都叫佢做孫臏。

後嚟齊國派使者嚟魏國首都大梁。孫臏趁機會以言辭打動齊國使者，最終成功去到齊國成為田忌嘅手下。並喺賽馬比賽當中幫田忌贏齊威王，從此成為朋友。

前354年，魏國打趙國，最後孫臏以「圍魏救趙」幫趙國脫險。

前342年齊威王派田忌、田朌做主將，田嬰做副將，孫臏做軍師，出兵幫韓國。孫臏再次用「圍魏救趙」嘅方法，出兵打魏國首都大梁。龐涓知道後立即率兵返魏國，齊軍就向西進軍。孫臏諗魏軍一向自恃其勇，一定會輕敵，再加上齊軍一向都有無膽鬼嘅名聲，所以打算用誘敵深入嘅戰術，引誘魏軍踩入陷阱再消滅佢。孫臏命令進入魏國境裡面嘅齊軍第一日設十萬個煮飯嘅灶，第二日減做五萬個，第三日減做三萬個。不出佢所料，龐涓行咗三日軍去查齊軍留底嘅灶之後好興奮就講：「我本身都知齊軍出名無膽，入嚟魏國三日咋，齊國士兵就已經着草咗一大半。」之後佢撤走步兵，淨係帶精銳騎兵日夜追殺齊軍。孫臏預算龐涓天黑一定會行到去馬陵，馬陵道路窄，兩邊都峻隘險阻，孫臏於是叫士兵斬走傍邊大樹嘅樹皮，令佢露出白木，並喺樹上面寫「龐涓死於此樹之下」，之後叫一萬名弓手埋伏喺馬陵道兩邊，約定「天黑嗰時係呢度見到有火光就對準龐涓嚟個萬箭齊發」。龐涓嗰晚果然嚟到冇咗樹皮嘅大樹下底，見到白木上面有字，就點火查看。字都未讀完，齊軍嘅伏兵萬箭齊發，魏軍即刻亂起嚟。龐涓知道敗局已定，於是拔劍自殺，臨死前講：「依家就俾孫臏呢個小子成咗名！」齊軍乘勝追擊，殺咗10萬魏軍，俘虜兼斬死魏國主將太子申。從此魏國元氣大傷，齊國就成為東方大國。
**羣母**（粵拼：kwan4 mou5；中古漢語拼音：**g**yon），係中古漢語聲母，屬牙音，係全濁聲母。呢個聲母只可以接三等嘅韻母，都有開合之分。

擬音
--

因爲大多數嘅漢語、域外方音、對音中，羣母大多發/ɡ/，所以學界一致同意將佢擬音爲/ɡ/。

上古來源
----

大部分學者都認爲羣母字來自上古音嘅/ɡ/音，呢個音喺上古音到中古音嘅演變好穩定。

喺粵語嘅演變
------

羣母喺粵語清化，具體送氣規則各片粵語唔同，喺廣府粵語，平聲送氣，對應嘅粵拼係k，仄聲唔送氣（少數字例外，會送氣），對應嘅粵拼係g，遇到合口字，分別轉爲kw、gw。喺聲調上，羣母字派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 其 | 及 | 狂 | 巨 | 求 | 歧 | 窮 | 共 | 強 | 跪 |
| gi | gip | gyang | giox | giu | gje | giung | gyungh | giang | gyex |
| kei4 | kap6 | kwong4 | geoi6 | kau4 | kei4 | kung4 | gung6 | koeng4 | gwai6 |

調返轉頭，現代粵語嘅k、kw都來源自中古音嘅溪、羣二母，g、gw都來源自中古音嘅見、羣二母。

喺吳語嘅演變
------

喺吳語，羣母顎化，對應嘅吳拼係j。

喺普通話嘅演變
-------

普通話清化平仄送氣似粵語，平聲送氣，對應嘅普拼係q；仄聲唔送氣，細音對應嘅普拼係j。

喺日文嘅演變
------

喺吳音讀が行，喺漢音讀か行。

喺韓文嘅演變
------

羣母喺韓文清化，讀ㄱ。

喺越南文嘅演變
-------

羣母喺越南文清化，讀c、k、qu，但聲調派入陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
《**緋紅結繫**》（**SCARLET NEXUS**）係萬代南夢宮娛樂將會喺2021年6月24號推出嘅動作角色扮演遊戲，遊戲平台係PlayStation 4、PlayStation 5、Xbox One、Xbox Series X/S以及Microsoft Windows（Steam）。電視動畫將會喺2021年7月1號首播。

登場角色
----

結人皇（ユイト・スメラギ, 聲：榎木淳彌?）
重蘭度（カサネ・ランドール, 聲：瀨戶麻沙美?）
花火一條（ハナビ・イチジョウ, 聲：嶺內智美?）
鶇娜札（ツグミ・ナザール, 聲：高野麻里佳?）
金瑪加里遜（ゲンマ・ギャリソン, 聲：竹内良太?）
魯卡崔弗絲（ルカ・トラヴァース, 聲：赤崎千夏?）
紫電·里特（シデン・リッター, 聲：河西健吾?）
嵐·詩賓（アラシ・スプリング, 聲：堀江由衣?）
鏡花·伊登（キョウカ・エデン, 聲：原由實?）
陽炎·丹（カゲロウ・ダン, 聲：浪川大輔?）
那岐·卡門（ナギ・カーマン, 聲：內田雄馬?）
吹雪·詩賓（フブキ・スプリング, 聲：千葉一伸?）
卡連崔弗絲（カレン・トラヴァース, 聲：檜山修之?）
直見蘭度（ナオミ・ランドール, 聲：西明日香?）

參考
--

1. ↑  〈《緋紅結繫》繁體中文版體驗版將於5月21日發布　 同步公開最新遊戲情報及雙主角聲優宣傳影片〉. 《萬代南夢宮娛樂》 (臺灣中文).

出面網頁
----

* 官方網站（日文）
* 電視動畫官方網站（日文）
**第59屆美國總統選舉**（英文：**2020 United States presidential election**）喺2020年11月3號舉行，兩大政黨候選人係當勞·侵同祖·拜登，亦有一啲代表其他政黨同獨立候選人參選今屆總統選舉。今次共和黨被指處理武漢肺炎疫情不當，再加上黑人民權示威嘅處理手法有爭議，唔少選前民調都顯示拜登會贏。民主黨就受「硬碟門」困擾，祖拜登家族同敵對外國勾結貪污，重有色情同毒品相關嘅疑雲，都揚咗出嚟。實際上呢幾壇嘢俾執法部門查緊，未肯定身有屎定係清白，縱使美國主流媒體同英文版維基百科都斬釘截鐵咁定論咗係虛假指控。

同時美國眾議院全部435個席位同埋美國參議院33個議席都會改選，以產生第117屆美國國會。

候選人
---

（前者係總統候選人，後者係副總統候選人）

兩大黨候選人
* 民主黨：祖拜登、賀錦麗
* 共和黨：當勞侵、彭斯（現任正副總統）

第三黨同獨立候選人
* 自由意志黨：喬·喬根森、斯派克·科恩
* 綠黨：霍伊·霍金斯、安吉拉·沃克
* 爭取社會主義和解放黨：格洛麗亞·拉·里瓦、蘇尼爾·弗里曼
* 聯盟黨：洛基·德拉富恩特、達西·理查森
* 憲法黨：唐·布朗肯西普、威廉·摩爾
* 獨立候選人：布羅克·皮雅斯、卡拉·巴拉德
* 生日黨：肯伊·威斯特、米歇爾·蒂德伯
* 美國團結黨：白賴仁·T·卡羅爾、阿瑪·帕特爾
* 社會主義工人黨：阿利森·甘迺迪、馬爾甘·賈瑞特
* 美國團結黨：比爾·哈蒙斯、艾力·博登斯塔布
* 禁酒黨：菲爾·哥連斯、比利·喬·帕克
* 進步黨：達里奧·亨特、道恩·拿普頓·亞當斯
* 獨立候選人：傑德·施蒙斯、克勞德莉雅·羅茲
* 獨立候選人：喬·麥克休、伊麗莎白·斯托姆
* 麵包和玫瑰：傑羅姆·西格爾、尊·德格拉夫
* 同意投票黨：布萊克·胡伯、弗蘭克·阿特伍德
* 獨立候選人：凱爾·科皮特克、內森·雷·沃·索倫森

經過
--

多數美國主流媒體報道拜登喺幾個搖擺州度贏咗，加埋非搖擺州統計得票，成為當選人。侵同撐佢嗰啲人，質疑搖擺州結果唔妥，言行兩路咁嘗試推翻部分對民主黨有利嘅初步結果。齋計非搖擺州無乜爭議嘅點票結果，未足以決定任何人當選。

侵控訴選舉唔公道、犯規甚至出千而令民主黨攞到着數嘅手，但多數美國傳媒一早宣佈咗拜登贏，後來佢亦都演講話自己得咗。

侵一直唔認輸，話查實自己至係贏家，指控對家靠選舉舞弊搞亂檔，佢嘅人馬同其他支持者喺多州發起訴訟同作證，要阻止好多可疑狀況成為定局。揾出貓來益民主黨嘅證據嘅行動，無遠弗屆，唔止係喺國內，重去埋外國。

社交媒體Twitter、Google同Facebook大舉審查兼過濾有上段論調嘅言論，無論發布者係侵本人、跟班定係其他擁躉。美國國會開聽證會，召咗呢幾間公司嘅阿頭去質問佢哋點解要咁做。兩邊繼續喺各界糾纏，不過喺白宮做咗部分總統交接程序。民間不斷有相關示威同埋集會，兩個參選人嘅支持者甚至偶然有暴力衝突。

後來各州都確認咗選舉結果，而國會亦喺2020年1月6號確認結果，拜登得到306張選舉人票，多過當選要求嘅270張，侵話會如期有序交接。

睇埋
--

* 美國國會大廈衝突
**大學會堂**（**Academic Community Hall**，簡稱**AC Hall**，以前叫**大專會堂**）係個香港嘅會堂，響香港九龍塘窩打老道香港浸會大學善衡校園裏面，近住九龍塘站。

有唔少享譽國際同香港唔同類別嘅藝術表演團體或人士響大學會堂演出過，表演項目包括流行音樂會、古典樂曲、舞台劇、電視特備節目同電影首映禮咁。

史
-

大學會堂前稱**大專會堂**。1960年代尾，香港浸會大學前身香港浸會書院嘅第一任校長林子豐博士，提出起一個會堂，用嚟舉行各類學校典禮。1970年，佢捐出50萬港元用嚟起會堂，由香港建築師甘銘（Eric Cumine）負責呢單建築工程。1971年，林子豐博士響開工之前逝世，校方為表揚佢嘅貢獻，決定擴大禮堂嘅規模，起**林子豐博士紀念大樓**。校方希望該會堂落成之後，能夠成為大學同鄰近社區嘅文化中心同聯繫。

大專會堂響1978年5月啟用，成為當時缺乏藝術表演場地嘅香港之中，其中一個主要嘅藝術表演場地。1994年，香港浸會學院改名為香港浸會大學，大專會堂亦都改名做大學會堂至今。

建築
--

大學會堂由正門去入口嘅闊梯級，係會堂嘅獨特標記。大學會堂內有演奏廳、大堂、小食店、貴賓房同幾個展覽場地等設施。演奏廳一共有1,346個紅色嘅座位，鋪埋木地板。

交通
--

* 港鐵
	+ 觀塘綫、東鐵綫：九龍塘站
* 巴士
	+ 九巴：2B、2F、3C、7、70、72X、80M、81C、81M、82M、85、85A、85B、86C、88M、208、270A、271、281A
	+ 過海隧道巴士（九巴、城巴）：103、170、182

睇埋
--

* 香港浸會大學

連出去
---

* 大學會堂
唔好同**猛龍過江**搞亂。
 **新猛龍過江**（粵拼：san1 maang5 lung4 gwo3 gong1）
係由浙江永樂影視負責出嘅武俠抗日傳奇劇，成部片有36集。入面講嘅係1937年，盧溝橋事變之前嘅上海灘十里洋場出嘅曠世報仇古仔。廣州電視台同陽江電視台分別喺2015年底影過佢嘅粵語版。

劇情
--

民國初年，北腿泰斗仇振榮同南拳之王杜英豪搞咗場擂臺大戰，嗰時仇振榮先得10歲，親眼睇到阿爸俾杜英豪殺死咗，而杜英豪變成武術界出嗮名嘅大英雄。雖然杜英豪係個重情義嘅人，但佢重喺度掛住仇振榮係點死嘅，佢唔睇名利之餘重決定帶住佢老婆同仔女去上海匿埋。過咗18年，聶雲（仇駿嘅愛人）搵到杜英豪。雖然經歷好多危險同困難，但仇駿逐漸知返杜英豪係乜人，佢重發現害死仇振榮阿爸嘅兇手係上海灘出嗮名嘅梟雄——盧三雄。仇駿嘅細佬——仇震已經成為盧三雄嘅有能力幫手，但盧三雄亂嚟，重對杜英豪同仇駿等人搞咗一系列殘忍嘅打擊行為，重同日軍特務首領宮本一郎一齊搞搞震。九一八事變之後，杜英豪同仇駿、 仇震等人一齊聯合襲擊，將盧三雄剷除咗而打擊日軍侵華勢力。

出鏡人馬
----

|  |  |
| --- | --- |
| **演員** | **角色** |
| 陳國坤 | 聶雲 |
| 楊蓉 | 盧雁名 |
| 苗僑偉 | 杜英豪 |
| 范雨林 | 仇正榮 |
| 王偉光 | 盧三雄 |
| 牟鳳彬 | 方彤 |
| 杜維瀚 | 杜東閣 |
| 王思懿 | 秋雨 |
| 何佳怡 | 美芳 |
| 李昊翰 | 宮本 |
| 石川 | 盧紹清 |
| 謝聞軒 | 江淩嵐 |
| 李眸 | 茉莉 |
| 程誠 | 馬光冀 |
| 高玉慶 | 李長髮 |
| 依靈 | 秀秀 |
| 馬克 | 小六子 |
| 王彥茗 | 青木森 |
| 賴曉生 | 趙虎 |
| 郝宗君 | 孫隊長 |
| 沈心怡 | 茵茵 |
| 滿建武 | 阿丁 |

連出去
---

* 电视剧拍摄制作备案公示表
* 新猛龙过江 (2015)  豆瓣
* 新猛龙过江分集剧情介绍1-36集大结局 酷娱网

| 廣州電視台綜合頻道 閤家歡劇場 |
| --- |
| 上個節目 | 新猛龍過江（2015年12月21號－2016年1月12號） | 下個節目 |
| 石敢當之雄峙天東（2015年11月17號－2015年12月18號） | 鐵梨花（2016年1月13號－2016年2月3號） |

| 陽江電視台綜合頻道 晚間劇場 |
| --- |
| 上個節目 | 新猛龍過江（2015年12月28號－2015年1月20號） | 下個節目 |
| 待查 | 待查 |
**裕民坊公共運輸交匯處**（英文：Yue Man Square Public Transport Interchange ）係香港首個雙層嘅大型室內公共運輸交匯處，位於九龍東觀塘區觀塘協和街裕民坊商場地下同一樓，凱滙第1至5座基座，鄰近裕民坊休憩公園同裕民市集。

公共運輸交匯處喺2021年4月2號啟用，同日有8條巴士線同埋21條專線小巴（即係綠van）同公共小巴（即係紅van）路線進駐 。佢取代咗位於仁愛圍嘅巴士總站同埋其他幾個小巴總站。

設計
--

巴士站設全港首個配備空調室內候車區
巴士候車區設置全港首個以人工智能操作嘅閘門控制系統，以全自動模式控制登車閘門開關
巴士總站禁止行人由外面進入
地下係小巴總站
物華街入口嘅扶手電梯裝設咗10部無扇葉通風裝置。扶手電梯附近預留位置方便日後安裝電動小巴充電設施
裕民坊公共運輸交匯處分兩層。一樓係8個圍邊鋸齒形巴士站同埋中央巴士輪候處，採用「人車分隔」概念，設有全港首個配備空調嘅室內候車區（位於裕民坊商場一樓）。 1-2號巴士站係落客站；而3-8號係上車站，其中6號站現時空置。車站設置咗人工智能感應嘅登車閘門控制系統，巴士到站閘門先會打開。巴士站安排大批保安負責維持秩序，並禁止市民由外面嘅街道行入巴士站範圍。不過啟用頭4日，人工智能閘門控制系統已經出現至少10單事故。包括閘門喺乘客上落車後未能及時關閉同打開。市建局認為係因為人工智能系統需時學習。商場入面設有九巴服務站，安裝咗九巴1蚊乘車優惠嘅八達通特惠機同九巴月票機。

而地面層就係坑狀小巴總站。另外市建局喺近物華街入口嘅扶手電梯裝設咗10部無扇葉通風裝置，以加強鮮風進入站入面，話可以增加4倍鮮風量，同時為車站降溫攝氏1.2至2.2度。另外嗰度預留咗3個位置，方便日後安裝電動小巴嘅充電設施。

總站路線資料（巴士）
----------

### 九龍巴士3D、N3D線

3D
* 慈雲山（中） ↔ 觀塘（裕民坊）
* 慈雲山（南） ↔ 觀塘（裕民坊）（特別班次）

N3D
* 觀塘（裕民坊） ↔ 慈雲山（中）

### 九龍巴士16M線

* 觀塘（裕民坊） ↺ 藍田（康華苑）

### 九龍巴士17線

* 觀塘（裕民坊） ↔ 愛民

### 九龍巴士28S線

* 觀塘（裕民坊） → 樂華

### 過海隧道巴士101、101R、101X線

101
* 堅尼地城 ↔ 觀塘（裕民坊）

101R
* 跑馬地馬場 → 觀塘（裕民坊）

101X
* 堅尼地城 ↔ 觀塘（裕民坊）

總站路線資料（專線小巴）
------------

### 新界區專線小巴10M線

* 將軍澳（慧安園） ↔ 觀塘（裕民坊）

### 新界區專線小巴13線

* 康盛花園/靈實醫院 ↔ 觀塘（仁愛圍）

### 九龍區專線小巴22M線

* 樂華 ↔ 觀塘（裕民坊）

### 九龍區專線小巴23線

* 觀塘（雲漢邨） ↔ 觀塘（裕民坊）

### 九龍區專線小巴23B線

* 觀塘（裕民坊） ↔ 茶果嶺

### 九龍區專線小巴23M線

* 觀塘（裕民坊） ↔ 滙景花園

### 九龍區專線小巴34M線

* 曉麗苑 ↔ 觀塘（裕民坊）

### 九龍區專線小巴34S線

* 秀茂坪南邨 ↔ 觀塘（裕民坊）

### 九龍區專線小巴36A線

* 康利苑 ↔ 觀塘（裕民坊）

### 九龍區專線小巴50線

* 基督教聯合醫院 ↔ 觀塘（裕民坊）

### 九龍區專線小巴63線

* 藍田（廣田邨） ↔ 觀塘（裕民坊）

途經路線資料（專線小巴）
------------

### 九龍區專線小巴22A線

* 樂華 ↺ 觀塘碼頭

統計
--

交匯處同商場運作嘅頭4日，市建局初步統計已經有2,000班巴士同1.1萬班小巴運作，合共有超過90萬人次嘅乘客使用。而管理公司亦視乎人流趨勢而增派職員喺交匯處一帶視察人流同埋運作。

評價
--

有市民認為新交匯處唔使日灑雨淋，等車比較舒適。不過有未熟路嘅市民抱怨搵唔到要搭嘅路線，認為指示唔夠清晰，特別係小巴站範圍。而有長者指要行上一層等巴士比較麻煩。

睇埋
--

* 觀塘站巴士總站
* 觀塘 (翠屏道) 巴士總站
* 觀塘 (月華街) 巴士總站（拆咗）
* 觀塘仁愛圍公共運輸交匯處（拆咗）

參考
--

1. ↑  〈為配合裕民坊公共運輸交匯處啓用而實施的運輸安排〉. *www.info.gov.hk*. 喺2021-03-31搵到.
2. ↑  〈裕民坊公共運輸交匯處室內候車　有市民讚揚有人不習慣〉. 香港電台. 2021-04-02. 喺2021-04-02搵到.
3. ↑  〈裕民坊運輸交匯處100萬人次使用　自動閘門10次未能開關〉. 《香港01》. 2021-04-07. 喺2021-04-07搵到.
4. ↑  〈裕民坊公共運輸交匯處周五啟用 29條巴士小巴線進駐〉. *am730*. 2021-03-31. 原著喺2021-04-20歸檔. 喺2021-04-02搵到.
5. ↑  〈啟用首4日 裕民坊運輸交匯處 9宗壞電閘門〉. 東方日報. 2021-04-07. 喺2021-04-07搵到.
6. ↑  〈裕民坊公共運輸交匯處今早啟用 候車乘客：𠵱家涼住，好似搭飛機咁〉. 《蘋果日報》. 2021-04-02. 原著喺2021-04-24歸檔. 喺2021-04-02搵到.
7. ↑  〈裕民坊運輸交匯處啟用 嘆冷氣等巴士乘客大讚「頂呱呱」〉. 《頭條日報》. 2021-04-02. 喺2021-04-02搵到.
**陰曆**，太陰之曆，曆一種。陰曆睇月，按月相之盈虧，來判斷月嘅周期，此為朔望月。另有種陰曆，按月行白道上，月每日行，皆對唔同恆星，月返去到同一星位，或者睇同一赤經，此為恆星月。恆星月短過朔望月，兩者相差兩日。

朔望月而言，朔在日月相合，日同月同一赤經，睇唔到月。望，在日月相沖。日同月相反方向，會見月圓。朔之後初見月光叫朏。古時至初都以朏做月首，至為直觀。後尾計算技術高咗，計到日月同經，用朔來就更精準。月相除咗方便睇之外，日月方位，會影響潮漲潮退，月相光暗，會改變生物行為，生理週期，捕獵、捕魚，或者兵家等，都要睇埋朔望月。朔望月平均為二十九日半左右，大概輪流小月二十九日，大月三十日就可以。之不過，月繞地球軌道唔係正圓，所以有快有慢，真真要啱朔望，連續幾個大月都可能。

恆星月，要睇星象，逐日所到之星為月舍，睇月嘅星位，就得出邊一日。由於恆星月有介乎二十七日到二十八日，會有二十八宿或二十七宿。

華夏有兩者都有用到。朔望月為曆法基礎，以朔日為月首，而且日食月食，亦與朔望月相關，必須計算。恆星月，為上古之民紀日所用，衍生出二十八宿。之不過後尾已好少用來紀日，而且歲差之故，流傳二十八宿位置，同白道偏離好大，除非換一套先有用。大宋以來通書寫二十八宿，與天象無關，實為占卜之演禽術得來。

有陰曆自有陽曆，按日行斷定年季同埋日。華夏唔單止用陰曆，重有用陽曆，即二十四節氣，七十二候。

回曆保留上古遺風，用朔望月編曆，皆因回教先知話要睇朏之日，定為月首。十二個月為一年。故此回曆，同季節完全無關，完全用唔到農事之上。而十二個月係短陽曆十日左右，年數會快過陽曆好多。所以實務唔靠回曆，回曆只限於宗教同紀日之用。
加拿大10安士銀條嘅正面同埋背面
**加拿大銀條**係由加拿大皇家鑄幣廠（Royal Canadian Mint）所鑄造出嚟嘅，最常見嘅銀條分別係10安士同100安士，都係純度.9999嘅純銀產品，用嚟收藏或者係投資。

包裝
--

重10安士嘅銀條係有原廠密封包裝著嘅，另外亦都有一個叫做「Monster Box」嘅原廠膠箱，裡面可以放入50嚿銀條，加埋重超過15公斤。

設計
--

### 10安士

銀條形狀係長方形，最上面有加拿大嘅重要標誌「楓葉」，佢嘅周圍有兩組圓點圍繞著呢個撈稿，有英文同法文，下面就寫明咗個重量（10 oz）、純度（9999）、「FINE SILVER ARGENT PUR」以及一組獨立編號。而背面就係重複嘅楓葉撈稿，唯獨中間嘅楓葉係採用咗鏡面效果；雖然印落去個重量係「10 oz」，但其實佢係用咗金衡安士，重量311.785克；純度係99.99%。

* 大細：90.02 x 51.92 x 7 毫米

### 100安士

亦都係長方形狀，上面印咗楓葉撈稿，周圍有有英文同法文圍繞著佢，中間寫明咗年份同序號，下面印咗重量（100 tr. oz.）同埋純度（Ag 999.9）；重3110.3克。

* 大細：183 x 80.2 x 20 毫米

參考
--

1. ↑  10 oz Silver Royal Canadian Mint Monster Box (50 bars)
2. ↑  Royal Canadian Mint's Bullion 10 oz. Silver Bar
3. ↑  Silver Bars
**鄭宇澄**（英文：**Natalie Cheng**，1994年9月8號—），係香港女藝人，2017年時因為俾人將參加大學活動嘅相擺上網評頭品足而開始出名。

簡歷
--

2012年，鄭宇澄入讀香港理工大學社工系，因為個樣好似臺灣藝人鄭家純（雞排妹）而有個花名叫「理大雞排妹」，大學暑假時期喺老人中心做過實習社工，2016年畢業。

2017年，鄭宇澄參加香港理工大學活動嘅舊相被網民上載到LIHKG討論區，而開始出名，皆因佢個樣畀網民話似日本藝人橋本環奈，而橋本環奈畀人叫「千年一遇美女」，所以佢被一啲網民封為「香港千年一遇美女」、「國民仙女」。

2018年，鄭宇澄憑著高人氣，以主持身份喺ViuTV為世界盃而製作嘅節目《全港的》亮相。同年11月，鄭宇澄為一間連鎖服裝公司擔任模特兒嘅宣傳照成網民熱話。因為嗰張宣傳照喺香港輕鐵塘坊村站取景拍照，但係就將日本山手線站名同埋月台號碼等嘅元素加入到嗰張宣傳照度，結果令依個已經推出咗近半個月嘅宣傳照成為熱門話題。

演出
--

### 電視節目（ViuTV）

* 2018年：《全港的》

### 電視劇（ViuTV）

* 2019年：《理想國—堅尼地判官》 飾 梁琦君（Yvonne）

參考
--

1. ↑  U花U草理大熱血索女鄭宇澄Natalie 瞓身搞OCAMP[*失咗效嘅鏈*]

出面網頁
----

* 鄭宇澄嘅Instagram頁


|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**大地懶**
化石年代：Oligocene - Holocene |
| --- |
| Harlan's Ground Sloth (Paramylodon harlani), a mylodontidHarlan's Ground Sloth (*Paramylodon harlani*), a mylodontid |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
| 亞綱 | 真獸亞綱 |
| 下綱 | 真獸亞綱 |
|
|
| Superorder: | Xenarthra |
| 目 | 貧齒目 |
| 亞目 (Subordo): | Folivora (*partim*) |
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Families |
| * Bradypodidae
* Megalonychidae
* †Megatheriidae
* †Mylodontidae
* †Orophodontidae
* †Scelidotheriinae

and see text |
|

**大地懶**係一種大型嘅樹懶，最後一隻可能死喺1550年嘅古巴。佢哋嘅祖先，原本住喺漸新世前期或始新世後期嘅南美洲。

生活習性
----

大地獺住喺森林，手大腳大，超過4公尺，手捉到嘢，腳可以企直行，不過速度同樹懶一樣咁慢，隻手同樹懶唔同。

嘢食
--

食物除咗草同其他植物，會食死屍。喺繁殖期時，可以生一隻BB，有時會爬上樹住。

天敵
--

大地獺身體龐大，就算係同一時期嘅獵食霸王劍齒虎都要退避三舍，所以冇天敵。

滅絕
--

喺更新世中，大地獺同其他原始哺乳動物都受到氣候改變影響，絕種。

化石
--

喺南美洲，有人發現大地獺嘅化石，於是將佢嘅骨頭送到博物館，大地懶呢種動物，重有好多謎未解開。

參考
--

1. ↑  R.M. Nowak (1999)
**影母**（粵拼：jing2 mou5；中古漢語拼音：**q**iengx）係中古漢語聲母，屬喉音，係全清聲母。呢個聲母可以接四個等嘅韻母。

擬音
--

雖然大多數嘅現代發音都變成零聲母，但可以擬出影母發/ʔ/，學界一致同意將佢擬音爲/ʔ/。佢之所以變成零聲母，係因爲佢係個好易甩嘅音素。

上古來源
----

大部分學者都認爲影母字來自上古音嘅/ʔ/音，呢個音喺上古音到中古音嘅演變好穩定。

喺粵語嘅演變
------

影母喺標準粵語全部變成零聲母。對聲調嘅影響係，影母字派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 於 | 一 | 安 | 意 | 衣 | 恩 | 燕 | 愛 | 彎 | 委 |
| qio | qjit | qan | qih | qioi | qon | qen | qaih | qruan | qyex |
| jyu1 | jat1 | on1 | ji3 | ji1 | jan1 | jin1 | oi3 | waan1 | wai2 |

調返轉頭，零聲母來自於喻（云、以）、影、匣（齊撮合三呼）、疑（齊撮合三呼）、溪、日六母。

喺吳語嘅演變
------

影母喺吳語同粵語一樣，變成零聲母。

喺普通話嘅演變
-------

影母喺普通話同粵語一樣，變成零聲母。但實質上個聲母未消失，作爲音素會出現喺詞中嘅開口呼嘅頭，但唔作爲音位。

喺日文嘅演變
------

無論吳音漢音，都係讀あ行。

喺韓文嘅演變
------

韓文同粵語一樣變零聲母。

喺越南文嘅演變
-------

越南文同粵語一樣變零聲母。個別字有獨特嘅讀音，如一讀nhất，彎讀loan。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**兑分仔**（粵拼：deoi3 fan1 zai2；異體字：**兌分仔**）係喺機舖道買賣街機積分嘅人，令打機客可以間接賭錢；呢行屬於偏門。

原理
--

粵語區嘅兩廣、香港同澳門，各自有規矩，只准指定嘅一至幾檔嘢開賭。因此，機舖同埋非法賭檔入面擺嘅機器，都無直接賭錢嘅功能。正式賭場所用嘅跑馬機、老虎機同輪盤等等，以貨幣計輸贏，而其他舖頭所用嘅品種就只會計積分。

「正常」噉計，客人會使錢由機舖職員度買儲喺咭入面嘅積分。插張咭入部街機度，就有得玩——輸會扣分，贏到就加；唯一用處係攞嚟繼續打機。

兑分仔做嗰啲「反常」嘢，就係將客人（尤其是熟客）嘅積分換成現錢，令到積分就好似賭場籌碼噉樣，可以同現錢雙向兑換（就算次次都要蝕水），即係有得變相賭錢。喺呢啲積分嘅買賣過程之中，渠哋有佣抽。而呢種中間人嘅另一個用處，係幫舖頭東主逃避法律責任。

參考
--

1. ↑  〈機舖非法開賭 積分兌錢避執法〉. *www.bastillepost.com*. 2019-03-04. 喺2020-10-14搵到.
2. ↑  〈O記冚賭拘逾200人 揭「兌分仔」收高佣牟利 (20:03) - 20190310 - 港聞〉. 《即時新聞》. 喺2020-10-14搵到.

|  |  |
| --- | --- |
| Stub icon | 呢篇同賭有關嘅文係楔位文。歡迎幫維基百科擴寫佢。睇 • 論 • 改 • 歷 |
**第5屆白俄羅斯總統選舉**響2015年10月11號舉行。

白俄羅斯總統盧卡申科一如預期，喺選舉中攞到壓倒性勝利，第五次贏出，有民眾認為選舉不公，上街抗議。

候選人
---

### 盧卡申科

做咗總統廿一年嘅盧卡申科，被形容係歐洲最後獨裁者，任內大力掃除異己。選舉當日帶埋佢十一歲嘅仔響明斯克投票。響大部份反對派領袖都被禁止參選，或者抵制選舉嘅情況下，盧卡申科講明，如果得票率少過上屆八成左右，都唔滿意。今次同佢角逐嘅只有兩個親政府政黨領袖，同一個知名度唔高嘅反對派人士。

結果
--

選舉委員會初步點票結果話，盧卡申科得票率八成四左右，攞到壓倒性票數贏出。

後續
--

盧卡申科成功連任嘅消息傳出之後，近百個示威者響首都明斯克街頭抗議選舉不公。

身在德國、本身係白俄公民嘅應屆諾貝爾文學獎得主，阿列克西耶維奇曾經呼籲杯葛選舉，認為響極權國家投票畀邊個唔重要，重要嘅係由邊個來點票。

分析
--

盧卡申科一直採取親俄羅斯立場，同俄羅斯總統普京關係密切。分析認為，俄國吞併克里米亞之後，唔少白俄人認為，雖然盧卡申科唔能夠改善國家經濟，但係國家總算和平穩定。盧卡申科8月釋放多個被囚嘅反對派人士，爭取西方國家解除經濟制裁。

### 盧卡申科培育接班人

外界關注鐵腕管治白俄廿一年嘅盧卡申科，正試圖建立北韓式嘅王朝政權，傳位畀細仔，雖然細仔只有十一歲，但一早就已經陪老豆出席重要場合，會見外國元首。

投票日，陪同盧卡申科到票站嘅唔係佢老婆，而係十一歲細仔尼古拉。兩個人嘅西裝、領呔都一模一樣，選票重係由尼古拉抌入票箱。反對派話已經做咗總統廿一年嘅盧卡申科，一心要捧尼古拉做接班人，建立北韓式嘅盧卡申科王朝。 

年紀細細嘅尼古拉，早就見慣大場面，四歲就着軍服陪老豆主持閱兵。自此之後盧卡申科會見外國領袖嗰陣，尼古拉經常陪響隔離，今年9月，就同老豆到北京出席閱兵儀式，同中國國家主席兩公婆習近平同彭麗媛見面，跟住又響紐約聯合國大會，同美國總統兩公婆奧巴馬同米歇爾影相。 

盧卡申科已經同老婆分居，傳媒話佢有唔少情婦，相信尼古拉係佢同前私人醫生嘅私生仔，雖然盧卡申科同另外兩個三十五同三十九歲嘅仔都有響政府做嘢，但係盧卡申科絕少同佢哋一齊公開露面。 

白俄羅斯憲法規定總統候選人需要年滿三十五歲，如果尼古拉真係要參選總統，亦要等多廿四年，但係可以修憲降低年齡限制。

攷
-

1. 1 2 3 4 5 6  （繁體中文），有線新聞，響2015年10月12號搵到。
2. 1 2 3 4 5  （繁體中文），有線新聞，響2015年10月12號搵到。

Template:白俄羅斯選舉
呢篇文講陶瓷嘅一類。搵緊有磁性嘅物體嘅話，請睇〈**攝石**〉。
大明永樂年間製嘅磁器，做成花樽
**磁器**，亦寫**瓷器**，係器一種，用磁土做，經塑形後，燒製而成。磁土之中，最出名係高嶺土。𥔵器本身，同陶器相近，製造方式好似，主要用土唔同。磁器色白，通常會燒製之前，通常會畫咗唔同花紋，甚至圖畫。

一般生活見到嘅磁器，有碗、碟、杯、樽、壺、匙羹等。磁器耐熱，可載熱物。洗乾淨亦相當容易。缺點係容易打爛，所以要小心放好。

𥔵器本來係日常生活用品，但佢可以塑唔同做型，畫唔同花式，精美嘅可以叫藝術品。有啲古物甚至可賣得天價。

現今亦有化學磁器，不過唔係用磁土做，而係用三聚氰氨做，質地同磁器似，實際係塑膠，並不歸入磁器之中。

名
-

磁器個名，出自磁州。大宋磁州窰燒出來就叫**磁器**。之後推而廣之，同類都叫磁器。

大宋太平廣記下邵元休寫，「即聞轟然，若撲破**磁器**聲。」

大明五雜俎有寫，「今俗語窯器謂之**磁器**者，蓋河南磁州窯最多，故相沿名之。」

大明西遊記有寫「你這瓶是個**磁器**，能打著他便好，如打不著他的頭，或撞著他的鐵棒，卻不打碎了？」

大清紅樓夢有寫，「我這麼逛去，城裡城外大廊大廟的逛，也沒見個新奇精緻東西，總不過是那些金玉銅**磁器**，沒處撂的古董兒。」

文
-

英文𥔵器寫**chinaware**。
**林兆明**（粵拼：lam4 siu6 ming4；1928年8月16號—2016年5月6號）係中國大陸嘅話劇表演藝術家兼粵語講古佬，澳門人，祖籍廣東中山。

生平
--

林兆明喺1928年喺澳門出世，家境富裕，細個時諗住將來做法律顧問，但直到1946年從廣州大學畢業之後一直未能實現。從1950年代開始，佢喺廣東電台錄咗好多小說講古，包括從1979年開講第一部小說——《蝦球傳》，到《西遊記》、及之後嘅《東周列國志》、《明朝那些事兒》、《林兆明的藝術人生》等15部講古作品，喺珠三角好出名，而且參演話劇《小二黑結婚》、《全家福》同《珠江風雷》、《七十二家房客》。佢嘅最後一部作品係《廣州往事》。

佢開講嘅小說當中，《西遊記》同《七十二家房客》嘅角色三六九俾好多廣東地區講粵語嘅老街坊都知。

死
-

2016年5月6號凌晨2點（UTC+8），佢因肺部感染而引起感染性休克，導致多器官功能不全而喺廣州嘅中山醫科大學第一附屬醫院死咗，終年87歲。

連出去
---

* 〈名演員講古風靡南粵〉. 新快報. 2010年7月29號. 喺2016年5月6號搵到.
* 〈長篇小說《明朝那些事兒》啟播暨林兆明古迷見面會〉. 廣東電台城市之聲. 喺2016年5月6號搵到.可睇當日錄音
* 〈林兆明見面會傾倒「古迷」〉. 廣東廣播在綫. 2009年5月8號. 喺2016年5月6號搵到.
* 〈林兆明三代同臺〉. 新快網. 2014年8月25號. 喺2016年5月6號搵到.
* 〈長篇連播萬人空巷 鑄就廣府集體記憶〉. 廣州日報. 2015年1月15號. 喺2016年5月6號搵到.
* 〈痛悼！粵語講古泰斗林兆明今晨逝世〉. 大洋網. 2016年5月6號. 喺2016年5月6號搵到.
* 〈《廣州文化名人百家談》之林兆明訪談錄〉. 廣州電台. 喺2016年5月6號搵到.
畢打街南段
**畢打街**（**Pedder Street**），原名**必打街**，係喺香港中環嘅街，連接雲咸街北端，南起皇后大道中，經德輔道中到干諾道中為止。佢係香港心臟地帶打通幾街，所以都算重要。目前畢打街係單程向北行。

歷史
--

1870年代嘅畢打街
必打街係以香港首位船政司（Harbour Master）必打而名。

1863年，皇后大道中同必打街交界處起咗大鐘樓，鐘樓具有報時同報火警嘅作用，當時係中環嘅標誌。不過大鐘樓喺1908年拆咗。香港開埠之初，必打街東面有顛地洋行，西面有郵政總局、渣甸洋行、連卡佛洋行等等。1867年，顛地洋行倒閉，原址就起咗當時香港最高（六層高）嘅香港大酒店，1926年俾大火燒毀。然後香港置地公司買咗塊地，改建成告羅士打行，1980年代再改建為置地廣場。

因為「必打」響中文嘅意思唔好（一定要打），當時市民習慣將「必打」讀成「不打」（唔好打）。後來政府正式將條街改名為「畢打」街，但英文名就維持不變，沿用至今。

而家環球大廈嘅位置以前係書信館，即係香港郵政總局舊址，1976年搬遷後拆卸以興建香港地鐵中環站，原址上層就起咗環球大廈。響畢打街西面嘅畢打行響1924年落成，並保存至今。

現況
--

而家嘅畢打街路牌
今日嘅畢打街係香港其中一條最繁忙嘅街道，兩邊就有銀行同著名品牌專門店等。2005年12月8號，時裝品牌路易·威登（LV）嘅香港旗艦店重新開幕，係全球四大路易威登店之一。

著名地點
----

2006年嘅畢打街
* 置地廣場
* 中建大廈
* 遮打大廈
* 華人行
* 畢打行
* 會德豐大廈
* 環球大廈

睇埋
--

* 畢打街隧道

參考資料
----

1. ↑  〈香港地方; 討論; 必打街易名畢打街〉. 原著喺2007年9月29號歸檔. 喺2007年11月3號搵到.

|  |  |
| --- | --- |
|  | 維基同享有多媒體嘅嘢：**Pedder Street** |
想搵百合子嘅第啲意思，睇吓「**百合子 (搞清楚)**」。
妃百合子
**崇仁親王妃 百合子**（日文：たかひとしんのうひ ゆりこ 、1923年6月4號—）係三笠宮崇仁親王老婆，原名**高木百合子**（日文：たかぎ ゆりこ ），公家華族出身，三笠宮現任當主。

佢係日本皇室成員入面年紀最大個位（大過上皇明仁十歲左右），亦係唯一一個響大正年代出世嘅現任日本皇室成員。

家族
--

佢出身於華族高木子爵家，而祖先曾經服務過織田信長、豐臣秀吉、德川家康等等，重係江戶時代河內國丹南藩一萬石嘅大名。佢婆婆入江信子係大正天皇阿媽柳原愛子個姪女，而入江家族就係藤原北家族同埋冷泉家族嘅分支，可以睇得出百合子嘅血統係幾咁高貴。

佢阿媽係入江為守個女高木邦子，而老豆高木正得係個昆蟲學家，但係二戰後因為華族制度畀人廢除咗而導致佢失去嗮所有嘢（因為佢唔單止冇咗地位，重要響戰爭入面冇嗮佢珍貴嘅書同埋標本等等）。響1948年7月8號，佢留低咗份遺書，之後就唔見咗。11月1號響東京都同山梨縣交界嘅西多摩郡氷川町（即依家嘅奧多摩町）七石山（日文：七ツ石山）上面搵到佢條屍。

屋企
--

老公：三笠宮崇仁親王

* 大女：甯子內親王
* 大仔：寬仁親王
* 二仔：宜仁親王
* 二女：容子內親王
* 細仔：憲仁親王
**裕民財務**（**Bumiputra Malaysia Finance**，簡稱**BMF**）係馬來西亞國營裕民銀行喺香港附屬公司。以涉及佳寧案而聞名，令馬來西亞有巨額損失。

佳寧案
---

喺馬來西亞新經濟政策之下，裕民銀行喺1977年去香港開裕民財務。原本打算開銀行分支，結果因為唔合香港法例要求，所以變成財務公司。1979年佢祕密借錢畀陳松青為首嘅佳寧集團買金門大廈，加上地產市道去到頂峯，令到佳寧突然大幅擴展。因為外界認為資金來源不明，佳寧利用呢筆錢，玩財技同搞出一串騙案，大量收購。後尾地產市道急轉直下，頂唔順，裕民財務再借錢畀佳寧來掩飾。1983年經濟不景，最後頂唔住要估佳寧股，加主馬來西亞派來嘅調查員死喺蕉林，成件事曝光。而佳寧就俾人清盤。

雖然件事令馬來西亞有巨額損失，只係香港同倫敦即極調查同拉人，馬來西亞國內並冇人因此而俾人檢控。裕民財務幾乎冇乜監管，附屬批出大額款項畀陳松青相關嘅公司，完全冇人干預。有可能涉及國內高層貪污。另一原因係馬來人視之為國恥而冇面對，因為裕民銀行係馬來人開設嘅銀行，用嚟對抗善於搞經濟嘅唐人。

註
-

1. 1 2 3  R.S. Milne. "LEVELS OF CORRUPTION IN MALAYSIA : A COMMENT ON THE CASE OF BUMIPUTRA MALAYSIA FINANCE" (PDF). *ASIAN JOURNAL OF PUBLIC ADMINISTRATION*.
**百利新邨碎屍案**發生響2011年百利新邨第三座地下一間電單車行地舖到，直到2011年8月8號被揭發。

背景
--

三十八歲姓吳嘅男人響7月30號左右接手間舖，佢搬咗入去之後發現響舖頭閣樓廁所牆邊有一個由石屎整成、一米乘一米左右嘅磚牆，以為佢係去水位，但係就搵唔到去水位，7號晚黑重請埋隔離士多舖老世一起研究都冇結果。8號朝早十點響佢細心追查之下，發現連廁所牆身都有血水滲出，重聞到惡臭，佢立即報警同通知業主。業主同治安警先後到場了解，業主話以前從未見過呢幅石屎牆，治安警叫消防到場鑿開。發現石屎牆有三層大約一呎厚，鑿開之後發現入面有五個黑色垃圾袋，分別裝咗唔同部位嘅殘肢。由於現場傳出惡臭，到場調查嘅警察同挖掘嘅消防員都要戴口罩，連企響封鎖線出面嘅記者都聞到臭味。

後續
--

### 官方

司警檢查之後，話相信五袋殘肢係屬於一具被肢解嘅男性屍體，從屍體腐爛程度，估計死者被埋超過半年。由於屍體支離破碎同嚴重腐爛，重冇咗嗰頭同右手手掌，暫時未能確定身份，不過就懷疑死者係一個響賭場四圍行嘅江湖叔父，正透過DNA技術查核死者身份，追緝電單車行上手租客。

### 民間

有街坊話間電單車行開咗半年，由附近一間電單車行一個叫阿木嘅男人搬來做電單車維修，半個月前阿木突然將維修設備同零件變賣失蹤，吳某響十日前左右先頂手來做，其中一個師傅仔過檔跟吳繼續做嘢，所以間舖一直開門做生意。亦有消息話，阿木好爛賭，爭落賭場一身債，唔排除案件涉及追債。

亦有現場消息話，懷疑被肢解男子係澳門人蔡國明，差唔多五十歲，人稱阿明，已婚。阿明響1998年開始做叠碼仔，響回力同海立方賭場到行，係江湖叔父，佢親大佬都係叠碼仔。消息話阿明半年前突然人間蒸發，屋企人同江湖兄弟追查之下，知到佢失蹤之前話要到黑沙環案發電單車行，啲𡃁之後亦聯絡到嗰日接載阿明嘅的士司機，但對方話：「唔記得車咗佢去邊。」，由佢屋企人報警求助，案件之後交畀博彩罪案調查廳同反黑組跟進，由於冇發現阿明屍體，案件一直停咗響到。直到8號電單車舖發現殘肢之後，調查人員就即刻懷疑死者係阿明，正係透過佢屋企人DNA同殘肢進行核對身份，但係暫時未有結果。

攷
-

1. 1 2 3 4 5  澳門江湖叔父疑遭肢解砌牆藏屍 互聯網檔案館嘅歸檔，歸檔日期2020年3月28號，.，蘋果日報，響2011年8月9號搵到。
伽利略衛星同木星大紅斑嘅大細比較，四粒衛星由上而下依序係木衛一、木衞二、木衞三同木衞四
哈勃太空望遠鏡喺2015年1月24號影嘅木星，此時有五顆衛星同時發生凌木星嘅現象，包含三顆伽利略衛星——木衞二、木衞三同木衞一。兩幀影像相隔約42分鐘
**伽利略衛星**（英文：Galilean moons）係指由伽利略喺1610年1月首次發現嘅四個木星嘅衛星木衛一、木衞二、木衞三同木衞四，佢哋亦都係木星嘅衛星入面最大嗰四個。

歷史
--

### 發現

伽利略改進咗佢嘅望遠鏡，令佢嘅望遠鏡可以放大20倍，令伽利略可以更加清楚噉觀察天體。喺1609年12月到1610年1月期間，伽利略觀察緊木星，並發現咗伽利略衛星。

1610年1月7號，伽利略喺一封信入面第一次講到木星嘅衛星，當時佢只係睇倒三粒衛星，佢覺得佢哋係木星附近嘅恆星。喺1610年1月8號到1610年3月2號，佢繼續觀察呢啲天體，唔單只發現咗第四粒天體，仲發現佢哋唔係恆星，而係圍住木星轉嘅衛星。

伽利略嘅發現證明望遠鏡好重要，佢可以用來發現唔夠光嘅天體。佢嘅發現更加證明咗地心說係錯嘅，唔係得地球有衛星，其他行星都有，之後，伽利略接受咗日心說。

中國天文學家席澤宗話喺公元前362年，周朝諸侯國齊國天文學家甘德發現咗木衛三，比伽利略早近廿個世紀。

### 命名

伽利略最初將佢嘅發現稱為「 Cosmica Sidera 」，以紀念Cosimo II de' Medici（英文：Cosimo II de' Medici, Grand Duke of Tuscany）。喺Cosimo嘅建議下，伽利略將名稱改為「 Medicea Sidera 」，以紀念美第奇四兄弟。呢個發現喺1610年3月喺威尼斯出版嘅 Sidereus Nuncius 宣布，距離首次觀測唔到兩個月。

喺伽利略發現伽利略衛星之後冇耐，Simon Marius喺開普勒嘅建議下以宙斯神嘅戀人個名命名佢哋：埃歐、歐羅巴、加尼美德同卡利斯托，記喺佢嘅 Mundus Jovialis 入面，喺1614年出版。

伽利略堅決拒絕用Marius個名，並因此發明咗到而家都仲用緊嘅編號方案，同正確嘅月球名平行。呢啲數字從木星向外延伸，因此埃歐、歐羅巴、加尼美德同卡利斯托分別係木衛一、木衞二、木衞三同木衞四。伽利略喺佢嘅筆記簿入面用咗呢個系統，但從未真正發表過。編號名（木衛x）一直用到20世紀中葉，當其他木星衛星被發現嗰陣，Marius個名被廣泛使用。

軌道共振
----

除咗離木星比較遠嘅木衞四之外，其他三個都有同木星軌道共振（木衛三轉一圈，木衛二轉兩圈，木衛一轉四圈），而呢四粒衛星都有同木星潮汐鎖定。

睇埋
--

* 木星
* 木星嘅衞星
* 伽利略

攷
-

1. ↑  Van Helden, Albert (March 1974). "The Telescope in the Seventeenth Century". *Isis*. The University of Chicago Press on behalf of The History of Science Society. **65** (1): 38–58. doi:10.1086/351216. JSTOR 228880.
2. 1 2 3  Galilei, Galileo, *Sidereus Nuncius*. Translated and prefaced by Albert Van Helden. Chicago & London: University of Chicago Press 1989, 14–16
3. ↑  Galilei, Galileo (1610). *The Starry Messenger* (PDF). Venice. ISBN 0-374-37191-1. 原先內容歸檔 (PDF)喺2012-02-07. 喺2013-11-26搵到. On the seventh day of January in this present year 1610....
4. ↑  "Satellites of Jupiter". *The Galileo Project*. Rice University. 1995. 原先內容歸檔喺2012-02-11. 喺9 August 2007搵到.
5. ↑  Zezong, Xi, "The Discovery of Jupiter's Satellite Made by Gan De 2000 years Before Galileo", *Chinese Physics* 2 (3) (1982): 664–67.
6. 1 2 3  Marazzini, C. (2005). "The names of the satellites of Jupiter: from Galileo to Simon Marius". *Lettere Italiana*. **57** (3): 391–407.
**伶仃洋**，又寫做**零丁洋**，係珠江口對出嘅海，夾響香港新界同珠海中間。洋兩邊各有島，東面有淇澳，西面有內伶仃。佢北面係珠江口，南面係九洲洋。亦有書將九洲洋同萬山羣島歸入去伶仃洋。伶仃洋主要歸深圳同珠海管。

屈大均係《廣東新語》度提過，零丁洋因為有赤灣附近零零丁丁有個山（島），叫零丁山（即係內伶仃），所以連海都叫做零丁洋。零丁山將零丁洋分兩邊，東面係內則，比較細，叫**小零丁洋**，而西便係外則，比較大，叫**大零丁洋**。小零丁洋即係香港新界到內伶仃嘅洋面，而大零丁洋即係內伶仃到淇澳嘅洋面。而小零丁洋有兩石，對峙中流，高可百餘仞，就則可能係港境內沙洲、白洲同龍鼓洲。洲間係雙筯門，來自行朝雙闕。

史
-

大宋末丞相文天祥響廣東俾元軍捉咗。艘船由元朗開過伶仃洋，佢就作咗首詩《過零丁洋》，以表不屈。

大橋
--

1983年，香港商人胡應湘建議喺伶仃洋起大橋，連埋香港同珠海。珠海政府於1989年正式公佈伶仃洋大橋計劃，並於1997年獲中國國務院批准。珠海亦喺佢境內起咗大橋一部份，即淇澳島大橋。但香港政府一直對該計劃反應冷淡。

2002年11月，當時國務院總理朱鎔基支持起港珠澳大橋，即係連埋香港、珠海同澳門，伶仃洋大橋計劃亦都告吹。之後，廣東省計劃起深中大橋，以連接深圳同埋中山。

註
-

1. ↑  屈大均. 《廣東新語》.
唔好同**音響**搞亂。

| How to read a taxoboxHow to read a taxobox**陰香** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 樟目 Laurales |
|
|
|
|
|
|
|
|
| 科 | 樟科 Lauraceae |
|
|
|
|
|
| 屬 | 樟屬 *Cinnamomum* |
|
|
|
|
|
|
|
| 種 | **陰香 *C. burmannii*** |
|

 |
|
| 二元學名 |
| ***Cinnamomum burmannii***J.Presl |
|
|
|
|
|
|
|
|
|
|
|
|
|
|
|

**陰香**（粵拼：jam1 hoeng1；學名：*Cinnamomum burmannii*）係樟科樟屬嘅常綠喬木，原產地喺中國嘅南邊地區同東南亞，呢樖嘢喺中國嘅廣東、廣西、雲南、海南島、福建、江西同浙江地區、香港、喺美國嘅夏威夷群島可以搵到。

名
-

呢種植物又嗌**山肉桂**、**桂樹**及**以草**。

樣
-

呢樖嘢嘅樹葉搓落去係有埐香味。喺夏秋季節嗰陣出淡紅新樹葉出嚟，有明顯嘅季相變化。高度有14米到，胸徑可以去到30cm。9～12月開花，第年1～3月份結果。呢樖嘢嘅樹仔好禁（kam1）黑嚜嚜嘅地方。

藥用
--

陰香呢樖嘢嘅各個部位可以做藥，主要功效係可以溫中，散寒，祛風除濕，解毒消腫嘅功效，重可以醫健胃消食、腹脹，肚疴、脘腹疼痛，風濕，瘡、腫、淤血同埋跌打扭傷嘅功效。

出面網頁
----

* 維基辭典有掛batavia cinnamon嘅定義
* 陰香, Yinxiang 藥用植物圖像數據庫 (香港浸會大學中醫藥學院) （繁體中文）（英文）
* Hawaiian Ecosystems at Risk project (HEAR) Cinnamomum burmannii Page
美國內華達州渣別治（英文：Jarbidge, Nevada）一間酒吧嘅招牌上面貼住「加油班頓」呢句話
**加油班頓**（英文：Let's Go Brandon），係一句政治口號同互聯網模因，用嚟抗議第46任美國總統拜登，代替「屌鳩拜登」（Fuck Joe Biden）嘅粗口諧音。

喺2021年8月到9月開始嘅體育賽事起，首次出現有人嗌「屌鳩拜登」。喺NBC體育（英文：NBC Sports）記者姬莉·絲達娃絲蒂（英文：Kelli Stavast）（Kelli Stavast）採訪NASCAR舉辦，喺塔拉迪加超級賽道（英文：Talladega Superspeedway）舉行嘅火花300（英文：2021 Sparks 300）比賽贏家班頓·布朗（英文：Brandon Brown (racing driver)）（Brandon Brown）嗰陣，記者將觀眾嗌嘅「屌鳩拜登」講成係「加油班頓」。之後「加油班頓」開始畀人攞嚟使，而共和黨支持者、權威人士同政治家成日嗌「加油班頓」令呢句口號更廣為人知。

參考
--

1. ↑  Schwedel, Heather (2021-10-22). "The Story Behind "Let's Go Brandon," the Secretly Vulgar Chant Suddenly Beloved by Republicans". *Slate* (英文). 原先內容歸檔喺2021-10-24. 喺2021-10-24搵到.
2. ↑  Parker, Ashley; Wolf, Carissa (2021-10-23). "Biden's critics hurl increasingly vulgar taunts". *The Washington Post* (英文). 原先內容歸檔喺2021-10-23. 喺2021-10-23搵到.
**金門菜刀**（粵拼：gam1 mun4 coi3 dou1），係中華民國金門縣嘅特產之一，使用金門砲戰期間中國人民解放軍砲擊金門所用嘅砲彈嘅彈殼製造。金門菜刀好利，又好耐用。

史
-

睇埋：金門砲戰
金門菜刀嘅製造過程
1958年至1979年間，中國人民解放軍成日用榴彈同砲宣彈砲擊金門，響20年間有超過100萬粒砲彈落喺金門；解放軍喺砲擊前期用識爆炸嘅榴彈，後期用唔會爆炸嘅砲宣彈，呢兩種炸彈係製造金門菜刀嘅主要原料。

砲戰之後，「金合利鋼刀店」嘅老闆吳君乃買咗好多島內嘅彈殼，用嚟整刀。由於彈殼嘅鋼鐵嘅質量好好，打製出嚟嘅菜刀特別利兼耐用，即使切硬物都唔容易變形，令到金門菜刀喺台灣好出名。家陣整金門菜刀嘅著名鋼刀店有「金合利鋼刀店」同「金永利鋼刀店」；由於菜刀有紀念價值，早年去金門當兵嘅台灣後生仔返鄉下嗰時，通常會買幾把嚟留念；台灣海峽兩岸實施「小三通」之後，金門菜刀又成為大陸觀光客爭相搶購嘅產品。

參考
--

1. 1 2 3  NHK好奇金門菜刀史：打台灣的砲彈作成刀　大陸人特愛 互聯網檔案館嘅歸檔，歸檔日期2009年10月1號，.，今日新聞網，2006/07/14
2. 1 2 3  〈金門之旅(九)〉. 原著喺2008年4月11號歸檔. 喺2014年7月4號搵到.
3. ↑  金門菜刀 互聯網檔案館嘅歸檔，歸檔日期2016年3月4號，.，2007-4-17
德國破冰船「Polarstern」號
蘇聯核動力破冰船Yamal
跟僽破冰船後嘅貨輪
**破冰船**係一種專門用喺結咗冰嘅水面上開闢航道嘅特種船。破冰船嘅主要特點係船身闊（縱向短，橫向闊）、船殼厚、馬力大，並且船體各區域設有唔同嘅壓水艙，動力多數採用對稱嘅多軸，多螺旋槳配置。

好多高緯度嘅國家都擁有破冰船，特別係俄羅斯因為大部分海岸線都喺北極海，並且擁有蘇聯時期研製嘅核子技術，建造咗多艘核動力大馬力破冰船，用於開闢北極航道，俄羅斯亦擁有專職嘅23550型破冰巡邏艦係破冰船嘅武裝軍艦化。喺二戰時發明，英國遭德國潛艇封鎖北海，蘇俄咗為突破封鎖，自北極航線運用破冰船得以運送外界物資。

破冰方法
----

破冰船通常使用兩種破冰方法，當冰層厚度唔超過1.5米嘅時候，會用「連續式」破冰法，主要靠螺旋槳嘅力量同船頭將冰層劈開撞碎，每小時能夠喺冰海航行9.2公里。如果冰層較厚嘅時候，就會用「衝撞式」破冰法，衝撞破冰船船頭部位嘅食水位，撞到去冰面上面，船身就會將下面厚厚嘅冰層壓成碎塊，然後破冰船後退一段距離，再開足馬力撞上前面嘅冰層，將船下嘅冰層壓碎，重覆噉進行，就可以開出一條新嘅航道。破冰船用嘅燃料通常採用柴油機帶動發動機發電，電動機驅動螺旋槳，驅動功率可以達到百萬瓦，可以滿足較長時間破冰航行嘅需要。破冰船主要係靠重力嚟破冰嘅。喺船頭同船尾各有一個或幾個壓水艙，破冰嘅時候，先將前櫃排空，後櫃灌滿海水，前面會屹起，開大馬力撞去冰面，然後排空後櫃灌滿前櫃，靠重量壓碎冰面，如果左右太窄嘅話就會使用左右壓水艙，令到船身左右搖擺，將冰面壓碎。

參考
--

1. ↑  破冰船，如何破冰？
**大學教育資助委員會**（粵拼：daai6 hok6 gaau3 juk6 zi1 zo6 wai2 jyun4 wui6；英文：**University Grants Committee**；縮寫：UGC；簡稱**教資會**）係香港政府喺1965年10月成立設立嘅非法定諮詢組織，教資會嘅委員由香港行政長官委任，佢嘅支援部門係大學教育資助委員會秘書處。教資會並冇任何法定或者行政權力，而八間受資助大學都係受佢所屬條例規管嘅法定院校，各自按條例設立校董會同擁有自主權，喺制定課程同檢視學術水平、揀學生、做研究、請教職員同訂定聘用條件，以至內部資源調撥等方面，都享有好大嘅自由度，但同時由於各受資助院校嘅營運經費主要嚟自政府撥款，所以有需要確保公帑資源用喺啱嘅地方，教資會作為政府同各資助大學之間嘅中介角色，唔單止為各受資助大學嘅發展同學術事宜畀意見，亦會從制度層面監察大學嘅表現，確保各院校正確咁去用公帑資源同對社會負責。

教資會資助嘅大學
--------

* 香港大學
* 香港中文大學
* 香港科技大學
* 香港理工大學
* 香港城市大學
* 香港浸會大學
* 嶺南大學
* 香港教育大學

以上大學被香港媒體合稱做「香港八大院校」或「八大資助院校」

攷
-

1. ↑  〈教資會與受資助大學有何關係？〉. 大學教育資助委員會.
2. ↑  〈教資會的角色及定位〉. 大學教育資助委員會.

連出去
---

* 大學教育資助委員會
香港紋章，今放香港文化博物館
**香港紋章**，俗又叫**香港盾徽**，係香港嘅紋章，係英國紋章院所發，改自香港官員設計。一九五九年一月廿一號頒佈使用，代表香港。佢使用之手法，由香港法例第三百一十五章所保護。此章一九九七年七月一號停用。

香港旗自此亦改附香港紋章，旗亦與紋章同時停用。

史
-

香港好早就有徽章，係英國皇室紋章下付一圖，講香港唐人與英人交易，俗名亞羣帶路圖。香港人，尤其係英商，一直唔滿意幅圖，認爲要整過，曾經有好幾個圖樣，寄去倫敦。但返來竟然同交易圖相近，而且質素奇差。所以香港並無使用。後尾改善繪功，香港最後都接納，但未爲時人滿意。

一九四一年十二月，日軍侵港，香港英人官員，統統拉去赤柱集中營。其間有一人，就構想香港紋章，由另一人繪出。此二人亦構想香港重光後郵票式樣。

一九四五年香港重光。個設計畀港督楊慕琦，港督認爲無必要，就丟低。去到上世紀，五十年代，舊事重提，今次交到去英國，由英國紋章院修改。

一九五九年一月廿一號，英女王伊利沙伯二世，頒布香港紋章。三月後，王夫菲臘親王，卽愛丁堡公爵，來港主持伊利沙伯醫院開幕禮，禮中親身交到香港手上。香港亦立法，防止人未有授權亂用，七月廿七號有法例代表香港。

一九九七年七月一號，香港主權移交到中華人民共和國，紋章停用。
「野百合」跳轉嚟呢度。要睇1990年臺灣發生嘅大事，請去【**野百合學運**】。

「野百合花」跳轉嚟呢度。要睇1942年延安《解放日報》刊登嘅雜文，請去【**野百合花 (雜文)**】。

| How to read a taxoboxHow to read a taxobox**淡紫百合** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 單子葉植物綱 Monocots |
|
|
|
|
|
| 目 | 百合目 Liliales |
|
|
|
|
|
|
|
|
| 科 | 百合科 Liliaceae |
|
|
|
|
|
| 屬 | 百合屬 Lilium |
|
|
|
|
|
|
|
| 種 | **淡紫百合 *L. brownii*** |
|

 |
|
| 二元學名 |
| **Lilium brownii**F.E.Br. ex Miellez |
|
|
|
|
|
|
|
|
|
|
|
|
|
|
|

**淡紫百合**（粵拼：daam6 zi2 baak3 hap6；學名：*Lilium brownii*），又嗌**野百合**（je5 baak3 hap6），係百合科百合屬嘅多年生草本植物，喺中國廣東、廣西、湖南、湖北、江西、安徽、福建、浙江、四川、雲南、貴州、海南，臺灣同日本嘅森林邊灌木林或山谷岩石牆邊地區都搵到。

樣
-

植株高1～2m，鱗莖似波，直徑2～5cm。葉互生，冇柄，似窄嘅披針，長7～15cm，闊6～20ｍｍ，向上逐漸變細。花單生或簇生，似把遮噉，花梗長3~10cm，有些少彎，花冠似喇叭，有香味；花瓣乳白但出面帶些少紅，有6嚿，頂端稍微向出面反卷些少；花芯6條，花柱3裂；每年6～8月開花。果屬蒴果，橢圓，有棱；每年9～11月結果。

用途
--

佢嘅花可以做盆景畀人睇。

有關嘅書
----

* 海南植物名录 第408页　　中国科技出版社 ISBN 978-7-03-036919-2
* 武汉植物图鉴 第499页　　湖北科学技术出版社 ISBN 978-7-5352-7422-9
* 甘肃白水江国家自然保护区植物 第206页　　科学出版社 ISBN 978-7-03-039061-5

連出去
---

|  |  |
| --- | --- |
|  | 維基物種有資料講：***淡紫百合*** |

|  |  |
| --- | --- |
|  | 維基同享有多媒體嘅嘢：**淡紫百合** |

* （淡紫百合） Chinese Lily , Lilium brownii  香港野花網
* 野百合 Lilium brownii F.E.Br. ex Miellez SDCPS
* 野百合/淡紫百合 野生植物學堂
* 野百合 Lilium brownii PPBC
* 淡紫百合 OoCities
**顧冠忠**（英文：**Eddie Koo**，1955年2月22號—）係香港男演員，而家係無綫電視基本藝人合約藝員。

簡歷
--

顧冠忠17歲考入張徹導演嘅長弓公司演員訓練班，後來再考入邵氏同無綫電視合辦嘅「演員訓練中心」，成為第四期學員，1974年畢業，1975年簽約邵氏，初期多數演反派同配角，後尾慢慢升至主角。顧冠忠戲路廣闊，男女角色、正邪人物都演到，被稱為「千面小生」。作爲邵氏電影演員，顧冠忠參演過70幾齣電影，同大部份導演，包括張徹、楚原、桂治洪、王風、程剛、華山、孫仲等等都合作過。

1979年，顧冠忠連續主演咗三部王風導演嘅片，被睇成極有前途嘅電影演員；同年麗的電視指定揾佢「救火」，接替徐少強主演武俠劇《天蠶變》，喺電視界嶄露頭角，後尾再喺續集《天龍訣》做主角雲飛揚。

1984年，顧冠忠應臺灣華視邀請拍《天蠶再變（中文：天蠶再變 (電視劇)）》喺臺灣走紅，繼而留喺臺灣發展。1987年，顧冠忠喺臺視《玫瑰人生（中文：玫瑰人生 (電視劇)）》飾演男主佐藤英夫，成為佢時裝劇嘅成名作，並獲提名第23屆金鐘獎（中文：第23屆金鐘獎）最佳男演員。1990年主演中視《浴火鳳凰（中文：浴火鳳凰 (1990年電視劇)）》，劇集成爲臺灣電視史上經典劇目之一，喺2009年中視40週年經典戲劇票選入面榮膺第一。

顧冠忠喺臺灣廿年，參演近50部臺劇，當中以古裝劇居多，八九十年代嘅臺灣經典古裝劇幾乎每部都見到佢，有時係風度翩翩嘅俠客，有時係陰險狡詐嘅奸徒，以犀利嘅眼神著稱。

2013年簽約無綫電視。

出面網頁
----

* 顧冠忠喺香港影庫嘅資料（繁體中文 - 香港）
* 顧冠忠喺互聯網電影資料庫嘅資料（英文）
* 顧冠忠喺豆瓣電影嘅資料（大陸簡體）
* 顧冠忠喺時光網嘅資料（大陸簡體）
* 顧冠忠喺tvb.com嘅資料



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**公共、社會及個人服務界功能組別**（英文：**Community, Social and Personal Services functional constituency**），係香港立法局功能組別之一，屬於當時嘅新九組之一，選民包括所有報稱從事公共、社會同個人服務嘅選民，而呢個行業嘅定義極為廣泛，例如：從事清潔、維修，以至主權移交之後仍然有嘅立法會代表體育及文化行業都係界別選民之一。呢個組別共有248,987名選民，係新九組之中選民最多嘅。

公共、社會及個人服務界功能組別喺1997年香港主權移交後廢除，之後再冇任何相似嘅組別取代，間接令到24萬選民失去功能組別嘅投票權。

歷任議員
----

|  |  |  |
| --- | --- | --- |
| **屆別** | **議員** | **政治聯繫** |
| 1 | 黃錢其濂 | 獨立 |

選舉結果
----

|  |
| --- |
| **1995年香港立法局選舉：公共、社會及個人服務界功能組別** |
| **政黨** | **候選名單** | **票數** | **百份比** |
|  | 獨立 | **黃錢其濂** | 40,649 | 39.2 |
|  | 民主黨 | 蕭賢英 | 33,596 | 32.4 |
|  | 獨立 | 郭元漢 | 14,452 | 13.9 |
|  | 獨立 | 簡炳墀 | 6,290 | 6.1 |
|  | 獨立 | 范國華 | 2,386 | 2.3 |
|

參考
--

1. ↑  香港選舉資料庫 互聯網檔案館嘅歸檔，歸檔日期2016年11月29號，.，李彭廣，2013-03-24
2. ↑  《港式法團主義: 功能界別25年》 互聯網檔案館嘅歸檔，歸檔日期2016年10月18號，.，馬嶽
**第5屆土庫曼總統選舉**響2017年2月12號舉行。

土庫曼中央選舉委員會2月13號響首都阿什哈巴德宣佈，根據初步點票結果，現任總統別爾德穆哈梅多夫贏出總統選舉，將會再次連任。呢個已經係別爾德穆哈梅多夫嘅第三個總統任期。

背景
--

呢次總統選舉有九個候選人競逐，重包括工業家同企業家黨推選出來嘅候選人阿塔雷耶夫、農業黨推選出來嘅候選人奧拉佐夫等八個。

呢次係2016年9月土庫曼修改憲法之後嘅首次總統選舉。根據新憲法，新一屆總統任期將會由五年延長到七年。

現任總統別爾德穆哈梅多夫1957年喺土庫曼阿什哈巴德州出世，土庫曼國立醫學院畢業。上任總統尼亞佐夫響2006年12月死咗之後，別爾德穆哈梅多夫出任代總統，後來響2007年2月舉行嘅總統選舉入面成為國家獨立之後嘅第二位總統，重響2012年嘅總統選舉入面成功連任。

結果
--

中央選舉委員會響記者招待會上面話，加埋超過三百一十四萬個選民參加咗投票，投票率係百分之九十七點二七。初步點票結果話，響九個候選人入面，土庫曼民主黨推選出來嘅別爾德穆哈梅多夫攞到九十七點六九嘅選票。

目前設響土庫曼駐外使領館嘅少數幾個票站重未有出結果，一點完呢啲選票，中央選舉委員會將儘快公佈最終選舉結果。

後續
--

上合組織秘書長阿利莫夫響投票結果公佈之後話，呢次係土庫曼歷史上第一次有三個政黨推選嘅候選人參加總統選舉。而呢次總統選舉為所有候選人提供咗平等條件，選舉係民主、開放同公正嘅，上合組織觀察員冇響選舉入面發現舞弊行為。

攷
-

1. 1 2 3 4 5 6 7 8  土庫曼斯坦現總統在總統選舉中獲勝 互聯網檔案館嘅歸檔，歸檔日期2020年3月28號，.，現代澳門日報，響2017年2月14號搵到。

Template:土庫曼選舉
**行列輸入法**係一套免費授權、具有開放理念嘅字根式中文輸入法。除咗可以輸入繁體中文同埋簡體中文之外，亦都可以輸入Unicode當中嘅中日韓統一表意文字。內建喺 Windows Vista 嘅最新版當中，預定將支援 Unicode 3.1（即係擴展A區、擴展B區），使可以輸入嘅文字自兩萬幾字提升到七萬字左右。行列輸入法嘅最快記錄係1997年由洪秀權先生喺中文輸入競賽中所創下嘅每分鐘215.5字。

取碼原則
----

行列取碼嘅原則係將漢字歸納出十個基本筆形，各自對應到十個阿拉伯數字嘅外形；每個字根攞首筆、尾筆兩個數字組成，將漢字依照筆順拆成幾個部份，最多攞頭三尾一輸入四個字根即完成咗一個字。例如「暫」就分成「車14」、「斤93」和「日01」。為咗增加輸入速度，常用字按照筆形數字編排簡碼，輸入嘅時候就會顯示喺螢幕，可預視預選不駛死背。

【基　本　筆　形】| 數字 | 1 | 2 | 3 | 4 | 5 | 6 | 7 | 8 | 9 | 0 |
| 筆形 | 一 | 乚 | 丨 | 十 | 乛 | 丶 | 冖 | 八 | 丿 | 口 |
| 分類 | 橫 | 逆彎 | 直 | 正交 | 順彎 | 點 | 蓋 | 八捺 | 撇 | 方框 |

### 攞碼三原則

(1)攞前面三個字根同埋最後嘅字根：  
行列輸入法係依照書寫順序，取字嘅前三個字根同埋最後一個字根，最多剩係攞四個字根，不超過四個字根，則全部攞。

(2)取最完整嘅字根：  
喺唔違反筆順嘅情況下，一個字若果有多種取法嘅時候，以按鍵數最少嘅為正確；亦就係要用字根表裡面筆劃最多最完整嘅字根來組字。

(3)九個跨越筆順字根：  
中文字有幾個部首，依照書寫順序，有些相關筆劃本來喺最後才寫嘅，而喺取碼嘅時候為咗保持佢嘅完整結構而不加以分割，必須將整個字根先攞走。

鍵盤輸入
----

字根同埋鍵盤嘅對應，並非以聯想或者口訣方式排列，而是採取「首筆定行、尾筆定列」。鍵盤上自左到右有1234567890十個直行，首筆嘅數字即係代表喺字根所在嘅按鍵喺哪一行；橫列就有Q（上）、A（中）Z（下）三列，尾筆數字若果係0到4喺上列、5或無尾筆喺中列、6到9喺下列。如同二維座標一樣，行、列都搵出來，就知道定位字根按鍵嘅位置。

字根碼的表示方法
--------

行列輸入法字根碼嘅顯示方法，可以分為「字根表示法」同埋「行列碼表示法」兩種類型：

* 字根表示法：單純以基本字根同衍生字根嚟表示，亦都可以以對應嘅英文字母嚟表示，用於教學上嘅解說，例如：兒（臼儿）／（ＯＳ）﹑至（一厶土）／（ＡＸＲ）。

* 行列碼表示法：以行列座標同埋鍵位嚟表示，喺行列輸入法使用者對於字根碼嘅主要表示方法，有三種形式，例如：兒（91 2-）／（9^ 2-）／（9↑2-）﹑至（1- 26 41）／（1- 2v 4^）／（1- 2↓4↑）；其中（9^ 2-）和（9↑2-）讀做 9上 2中，（1- 2v 4^）和（1- 2↓4↑）讀做 1中 2下 4上。

「行列碼表示法」看起來似乎好抽象，其實都係由基本字根﹑對應座標和鍵位變化而來，相當容易了解。

適用系統
----

你可以喺以下嘅作業系統或者中文系統上面搵到行列輸入法。

* Microsoft Windows
	+ Windows 3.1 （同倚天格式相同）
	+ Windows 95/98/ME
	+ Windows NT 3.5X/4.X （未內建，可以喺官網下載）
	+ Windows 2000/XP/Vista
	+ Pocket PC 1.0/2002/2003/SE、Windows Mobile—怪獸中文系統
* ETen 倚天中文系統
	+ ET3/ET2000
* GNU/Linux、FreeBSD
	+ gcin
	+ b5c
	+ xcin
	+ OpenVanilla
* Mac OS
	+ Mac OS 7.1~9.2.2 拉拉山中文系統
	+ Mac OS X OpenVanilla
* OS/2 4.0
* Palm OS
	+ 掌龍中文
	+ CJK OS
* TwinBridge 雙橋中文系統

版本
--

早期嘅行列輸入法要用更上排嘅數字鍵，共40個碼，稱為「行列40」（行列輸入法40鍵版）。因為用咗數字鍵，輸入數字不方便，所以而家的行列版本只係用3列，稱為「行列30」。

參考
--

1. ↑  〈行列輸入法的家--誰來挑戰〉. 原著喺2006年1月12號歸檔. 喺2007年9月26號搵到.
2. ↑  《常用國字標準字體筆順手冊》
3. ↑  〈行列輸入法教室--取碼原則〉. 原著喺2006年7月15號歸檔. 喺2007年9月26號搵到.
4. ↑  〈行列輸入法教室--兩個數字一個鍵〉. 原著喺2006年10月4號歸檔. 喺2007年9月26號搵到.
5. ↑  〈行列輸入法教室--字根及字根碼〉. 原著喺2006年10月4號歸檔. 喺2007年9月26號搵到.

連出去
---

* 行列輸入法的家（行列科技公司官方網站）
* 行列小站
* 關於行列三十
* 臺大批踢踢BBS 行列板
* 中華民國教育部〈筆順基本法則說明〉
**新澳門學社**喺，係澳門主要社團之一，亦係澳門泛民主派嘅政黨，1992年7月10號成立。新澳門學社亦都同香港泛民主派關係好好，亦多次去拜訪香港泛民主派嘅政黨，第一任理事長係吳國昌，現任做緊理事長係蘇嘉豪。

參選
--

新澳門學社喺1991年12月開始籌組，好快就發展到有一定規模。

1992年10月新澳門學社以**民主新澳門**嘅名，提名吳國昌等八個人出嚟參加第五屆澳門立法會直選，成功攞到一個議席（吳國昌）返嚟。1993年5月新澳門學社再提名區錦新參加第二屆澳門市政議會選舉，區錦新亦攞到一個議席返嚟。

之後吳國昌喺1996年、2001年同2005年都成功連任，而區錦新喺1997年嘅市政議會選舉入面成功連任。之後亦喺2001年同2005年參加立法會選舉都係成功連任嘅。

2009年，兩個現任議員決定試吓分拆兩組出嚟參選：區錦新就用**民主新澳門**嘅名去選，而吳國昌就用**民主昌澳門**嘅名去選。區錦新嗰隊主要係由後生仔組成，吳國昌嗰隊就由成熟政治家組成。結果吳、區兩人，以及民主昌澳門嘅第二候選人陳偉智總共三人出線。

2013年，佢哋都係繼續分拆名單出嚟參選，其中吳國昌、陳偉智就湊成一組用**民主昌澳門**嚟參選，而區錦新則繼續用**民主新澳門**嚟參選，至於喺上屆「民主新澳門」入面嘅第二候選人、學社理事長周庭希就自己開多隊**自由新澳門**出嚟參選。結果三隊互相搶票，諗住有三隊入面有兩隊攞到兩個席位、一隊攞到一席（坐三望五）嘅諗法衰咗，席數又變返之前一樣得兩席。

| 參選年份 | 候選人 |
| --- | --- |
| 1992年 | **吳國昌**、陸偉聰、區錦新、鄭妙珊、湯家耀、吳家寶、卓永生、林少洪 |
| 1996年 | **吳國昌**、區錦新、湯家耀、鄒有安、李漫洲、鄭妙珊 |
| 2001年 | **吳國昌**、**區錦新**、江洵美、鄒有良、何長珠、林少洪 |
| 2005年 | **吳國昌**、**區錦新**、陳偉智、朱國權、梁海澤、江洵美 |
| 2009年（民主昌澳門） | **吳國昌**、**陳偉智**、朱國權、梁博文、曾富德、江洵美 |
| 2009年（民主新澳門） | **區錦新**、周庭希、吳成芳、陳華強、鄭明軒、鄭妙珊 |
| 2013年（民主昌澳門） | **吳國昌**、陳偉智、李國強、張偉傑、李國富、江洵美 |
| 2013年（民主新澳門） | **區錦新**、蘇嘉豪、李祥豪、陳樂琪、鄭妙珊、陳偉全 |
| 2013年（自由新澳門） | 周庭希、鄭明軒、楊晚亭、崔子釗、蕭峻峰 |
| 2017年（學社前進） | **蘇嘉豪**、陳偉智、李國強、黃健朗、梁家偉 |
|

阿頭
--

| 職位 | 名 |
| --- | --- |
| 大會主席 | 朱國權 |
| 大會秘書 | 李壯 |
| 理事長 | 鄭明軒 |
| 副理事長 |
| 周庭希 |
| 蘇嘉豪 |
| 秘書 | 黃健朗 |
| 財政 | 陳偉全 |
| 理事 |
| 林納麟 |
| 鄭成 |
| 梁家偉 |
| 莫淦倫 |
| 甘雪玲 |
| 李國強 |
| 監事長 | 張樹堅 |
| 監事 | 張穎欣 |
| 陳浩然 |

出書
--

《新澳門》（ISSN 1729-5129），唔定期出版（嗰年冇選舉就出三期），到2012年5月為止加埋印咗五十期。由第31期開始係入面夾多版《愛瞞日報》，以漫畫之類嘅形式暗串時政。

政制發展
----

2007年7月1號，發表咗《澳門特別行政區民主政制發展方案》，提出咗根住落嚟嗰幾點：

1. 以提名委員會代替宜家嘅選舉委員會並一步一步咁增加民主成份；
2. 一步一步減少立法會間接選舉同委任議席兼且最終要修改《基本法》以去到立法會全面普選；
3. 加強立法會嘅監察權力；
4. 設返分區直選嘅市政機構；
5. 喺諮詢組織引入界別直選。

攷
-

1. ↑  （繁體中文）新澳門學社成立典禮相片 互聯網檔案館嘅歸檔，歸檔日期2007年9月27號，.
2. ↑  〈新澳門學社兵分兩路參選 諗住「一加一」攞得四個議席〉. 華僑報. 2009年6月16日.
3. ↑  〈新澳門學社：澳門特別行政區民主政制發展方案〉. 原著喺2008年4月14號歸檔. 喺2019年2月12號搵到.

睇埋
--

* 澳門立法會
* 澳門泛民主派
* 香港泛民主派

出面網頁
----

* （繁體中文）新澳門學社網站
* （繁體中文）民主昌在此
* （繁體中文）新澳門學社 - YouTube
**林卓夫**（1897年—1943年2月1號），字壽源，香山隆都安堂鄉人，係廣東政治人。

生平
--

林卓夫喺1897年出世，喺廣東省高等師範學校（中山大學前身）畢業，做過省、縣中學老師，上海市體育專科學校總務。1929年天熱，做中山縣立中學（依家嘅中山一中）校長。1937年，出任廣東省教育廳督學。

一份林卓夫簽名嘅公函
1930年，林卓夫做過好短時間中山縣西鄉區長。1939年，林獲任國民黨中山縣黨部書記長。同年7月，日軍進攻橫門，中山第一次淪陷，佢要求部屬疏散到五區，自己就隨軍抗戰。10月2號，日軍轟炸尖峰山附近，林炸到重傷，送咗去澳門醫。1940年3月中山第二次淪陷前，縣政府遷往八區斗門。同年春，佢畀國民黨中央黨部調去重慶，進入中央訓練團第七期訓練。受訓完畢，返中山無耐，就兼任中山縣長、中山縣戰地國民兵團團長、中山縣地方守備總隊副總隊長。

1942年，佢改任國民黨港澳灣總支部委員兼澳門支部主任委員，維持國民黨黨務响香港嘅正常運作。香港淪陷後，喺葡屬澳門繼續組織抗日活動。

林卓夫一方面積極抗日，另一方面防止赤化，按上級要求落令解散廣東省青年抗日先鋒隊中山縣隊、中山縣戰時婦女協會，禁止呢啲受中國共產黨領導或影響嘅抗日團體嘅一切活動。

過身同後事
-----

林卓夫喺澳門做嘢嗰陣，揭露日軍分子嘅惡行，引來日僞憎恨，畀日偽列做第2名暗殺對象。有人勸佢走佬離開澳門避風頭，佢話：「為國死，吾何憾」，並立下遺囑，準備好後事。

1943年2月1號晏晝，林卓夫參加澳門鏡湖醫院新值理就職會並上台演講，揭露日軍暴行，又主持咗國民黨紀念活動。晚黑8點半散會，佢喺返柯高馬路（依家嘅高士德馬路）途中，跟尾嘅兇徒鮑德（又名鮑滋常，中山人）向佢連開五槍後逃去。佢送去山頂醫院搶救，不治身亡，終年46歲。出殯嗰日，澳門各界人士、邑僑親朋，出席喪禮嘅超過二千人。抗日戰爭勝利後，佢畀國民黨中央黨部列為35烈士之一，傳令表彰。1947年，中山縣民眾迎林卓夫靈柩返中山，葬响石岐迎陽山烈士墳場。中山縣立中學同學會幫佢單獨起咗個墓，立咗碑文。文化大革命期間，林卓夫墓被毀，骸骨不知所終。

2007年，《中山日報》報導，佢嘅墓碑喺石岐南下麻洲街畀人攞來鋪路，踩咗幾十年。報導之後，佢嘅墓碑卒之當係珍貴文物畀中山市文化部門收藏。

參考
--

1. 1 2 3  〈中山双拥办公室〉. *www.zsnews.cn*. 喺2022-03-13搵到.
2. ↑  〈林卓夫,1897-1943〉.`{{cite web}}`: CS1 maint: url-status (link)
**鄭培英**（粵拼：zeng6 pui4 jing1；1936年10月25號—2015年2月8號），原名**鄭麗英**（zeng6 lai6 jing1），係一位粵劇演員，廣東省廣州市增城區派潭鎮人，佢做過國家一級演員嘅同時，重做過廣東粵劇院嘅藝術指導。

生平
--

鄭培英喺1936年10月25號喺廣東省增城市（而家係廣州市增城區）派潭鎮出世。由於阿爸阿媽都係粵劇界人士，鄭培英自細就成日同佢細佬睇人演出，重去後臺度睇啲演員化妝，佢亦好鍾意跟住留聲機去學粵曲，之後就入埋粵劇嗰行。佢15歲就開始喺業餘劇團學藝。1957年重去咗廣州市嘅「光華」同「越秀」等劇團做過花旦。到咗1960年，佢入咗廣州市粵劇團，跟住第二年就入咗廣東粵劇院做主要演員。由於佢唱啲歌既清脆又響亮，加上又有感情，所以受到觀眾歡迎。到咗1965年，佢重參加咗中南匯演。佢曾經喺1981年唱過《斷橋會》同《熱情候你報佳音》呢兩首歌俾太平洋影音公司頒發咗雲雀獎，再喺1985年嘅《海角情天》呢部篇入面做「羅草蓮」嘅角色重攞埋廣東省現代戲匯演表演一等獎。

喺佢加入咗娛樂界卅幾年，佢影過《風月救風塵》、《血濺烏紗》、《牡丹亭》、《秀才外傳》、《春草闖堂》、《胡不歸》、《袁崇煥》、《秦香蓮》、《山鄉風雲》、《北郭奇兵》、《江姐》、《紅燈照》、《海角情天》、《亂世姻緣》、《高山紅葉》等呢啲戲。甚至重跟埋團到美國、加拿大、香港、澳門等國家同地區度搞過表演。重做過曾任院藝術指導、藝術委員會副主任、一團藝術指導、中國戲劇家協會會員、中國戲劇家協會廣東分會理事、民盟省委委員、東山區政協委員同政協常委等職位。

死
-

喺2015年2月8號，佢喺廣州文化公園中心台表演嗰陣，突發急性心肌梗塞，送院後喺22點40分證實不治，終年78歲。

出版過嘅戲劇
------

| 戲劇名 | 第啲演員 | 註 |
| --- | --- | --- |
| 牡丹亭之拾畫 | 關國華 |  |
| 陳世美不認妻之闖宮 | 關國華 |  |
| 陳世美不認妻之訴苦 | 關國華 |  |
| 真假牡丹之追魚 | 關國華 |  |
| 牡丹亭——還魂 | 關國華 |  |
| 搜書院之初遇訴情 | 李池湘、關國華 |  |
| 救風塵之盼兒智賺 | 關國華、譚玉真、文覺非 |  |
| 碧海狂僧 | 關國華 | 泣紅做交響樂伴奏 |
| 遊園驚夢 | 林小群、關國華 |  |
| 上林苑和詩——七絕詩和 | 關國華、黃少梅 |  |
| 上林苑和詩——同游上苑 | 關國華、黃少梅 |  |
| 沙加幫之智鬥 | 紅線女、關國華、王中玉 |  |
| 潞安州 | 彭熾權 |  |
| 銀河抱月歸 | 彭熾權 |  |
| 江上琵琶 | 陳笑風 |  |
| 枯井葬芳魂（清宮怨） | 李寶瑩 |  |
| 灑淚別長亭 | 彭熾權 |  |
| 牡丹亭之杜麗娘寫真 |  |  |
| 丁山梨花鬧洞房（選段） | 姚志強 |  |
| 白居易與琵琶女 | 黃少梅 |  |
| 胡不歸慰妻 | 羅家寶 |  |

攷
-

* 〈郑培英生命最后一分钟 还在台上讲粤剧〉. 广州日报. 2015-02-10.
* 〈文化公园演出突发心肌梗塞 粤剧名伶郑培英逝世〉. 南方日报. 2015-02-10.
* 粤剧名伶郑培英逝世 新浪新闻中心 （2015-02-10）
* 粤剧表演艺术家郑培英见面会上突然去世 金羊网 （2015-02-09）

註
-

1. 1 2  之前廣州市嘅一個政協職位，喺2005年取消咗。
2. ↑  大多數廣州嘅電視新聞同報紙嘅媒體都話佢係80歲死咗嘅，但呢個係虛齡。
圖中正對鏡頭嘅係福昌樓一部分，左手邊係益昌大廈，右手邊係益發大廈。
向上望
響香港島鰂魚涌英皇道1010-1056號有五棟私人住宅樓，分別叫**海景樓**、**福昌樓**、**海山樓**、**益發大廈**同**益昌大廈**，因為建築望落好逼狹及人口密集而出名。呢五棟樓共有 2243 間屋，可住過萬人。

呢五棟樓起嗰時叫做**百嘉新邨**，中途爛尾，卒之喺1970年代起好，分成五棟出售。荷里活電影《變形金剛：殲滅世紀》響度攞過景，畀人叫做「**怪獸大廈**」，亦叫做「**五廈**」，而坊間唔少人用「**海山樓**」個名統一稱呼呢五棟樓。

五棟樓嘅地址分別係，1010-1026號海景樓，1028號海山樓，1032-1044號福昌樓，1046號益昌大廈，1048-1056號益發大廈。

呢笪地方好受遊客歡迎，搞到居民要擺唔畀影相嘅「告示」，《攻殼機動隊》同《變形金剛：殲滅世紀》都用過景嚟做套戲嘅創作基礎。

攷
-

1. ↑  "Quarry Bay 'Monster Building'". Alas Obscura. 喺2020-04-13搵到.
2. ↑  "Monster Building (Yik Cheong Building)". Time Out Hong Kong. 喺2020-04-13搵到.
3. ↑  〈【影像熱話】海山樓張貼告示禁拍照　遊人懶理照「打卡」〉 (香港中文). 香港01. 2018-01-30. 喺2020-04-13搵到.

|  |  |
| --- | --- |
|  | 維基同享有多媒體嘅嘢：**百嘉新邨** |

  

座標: 22°17′02″N 114°12′44″E﻿ / ﻿22.284°N 114.2123°E﻿ / 22.284; 114.2123
**李克用**（856年—908年），沙陀族人，本姓**朱邪**（又作**朱耶**），佢阿爸受大唐天子賜李氏，係大唐末年最強大嘅藩鎮節度使之一，後嚟受唐封為**晉王**。佢係後唐莊宗李存勗阿爸，後唐創立之後，尊稱佢做**太祖武皇帝**。

生平
--

李克用阿爸朱邪赤心因為鎮壓龐勛兵變有功，受唐懿宗賜姓名為「李國昌」，所以克用都用「李」嚟做姓。李克用係李國昌第三仔，家族入面暱稱為「三郎」。因為天生一隻眼細啲，而畀人叫做「獨眼龍」；佢作戰驍勇，又因為佢衝鋒陷陣係諸將之冠，軍中又叫佢做「飛虎子」。佢重有個綽號叫「鴉兒」。

李克用15歲就從軍。乾符五年（878年），大同（家下山西省大同市）防禦使段文楚執法嚴厲，士卒怨恨。李克用畀下屬擁立，殺段文楚起事。廣明元年（880年）再殺河東（家下山西省太原市）節度使康傳圭，佔領太原，冇耐打輸畀唐軍，同阿爸着草去韃靼部落。

後來，朝廷赦免咗李氏父子嘅罪，要李克用帶沙陀軍南下助戰，鎮壓自稱大齊皇帝嘅黃巢。中和三年（883年），屢敗齊軍，黃巢退出長安，李克用被命為河東節度使，河東都做咗佢後來嘅根據地。中和四年（884年），李克用再南下大敗齊軍，最後逼到黃巢喺狼虎谷（喺家下山東省萊蕪市）自殺。

天祐四年（907年），朱溫篡唐稱帝，建立後梁，改元開平。李克用重用返大唐嘅「天祐」年號，以復興唐朝為名，同後梁展開爭鬥。第二年（908年），李克用死，仔李存勗繼位。後來，李存勗滅後梁、建後唐，李克用被追諡為武皇帝，廟號太祖。

攷
-

* 《舊五代史》卷二十五、二十六
* 《新五代史》卷四
* 《資治通鑑》卷二五三至二六六
**李光軾**（韓文：**이광식**；1493年11月7號—1563年12月15號）係大朝鮮國軍人同政治人。字**伯欽**（**백흠**）。佢係平安道，忠淸道兵馬節度使，慶尙左道水軍節度使李之芳個仔，兵馬節度使李李戩老頭，朝鮮之亂時全羅道兵馬節道使李福男嘅曾祖父。

係江原道江陵人。佢喺1516年武科等第，後嚟做過宣傳官，兵曹佐郞，1523年世子翊衛司司禦等。1528年軍器寺僉正同30月後昇進，軍器寺副正，突然昇進論難後地方官發令，後嚟做過金海府使。以後甲山府使，1529年鐘城府使等任。

1543年任平安道兵馬節度使，1544年女眞族之邊方襲擊做掠奪，因爲朝鮮邊將的女眞族濫殺。佢係女眞族瑩域單身訪問，慰問後謝過同再發防止約束後回國。後爲女眞族的掠奪攻擊無存。

1546年兵曹參判，同年工曹參判，同年大明使臣入朝，還國後在任兵曹參判同1548年漢城府左尹，1555年倭寇之全羅道海安奇袭做邊將射殺，10鎭陷落同海邊放火做掠奪。佢出迅速倭寇討伐及兵亂平定。同年10月任全羅道兵馬節度使。

攷
-

出面網頁
----

* 李光軾：麗州郡史 （韓文）
* 李光軾 （韓文）
* 李光軾 （韓文）


|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**第52屆紐西蘭國會選舉**響2017年9月23號舉行，執政國家黨同在野工黨競爭激烈。

制度
--

根據紐西蘭選舉制度，政黨要攞到國會百二席入面嘅六十一席先可以籌組政府。

背景
--

全國三百幾萬合資格選民將會決定國會百二個議席花落誰家，。而投票會響當地時間晚黑七點結束，預計選舉委員會響凌晨就會點完票。而海外等地區嘅百二萬選民就一早已經提早投票。

候選人
---

### 國家黨

總理英格利希話，民調結果搖擺唔定，輕微改變都可能對投票結果，帶來重大影響。佢又話，紐西蘭響國家黨帶領之下越來越繁榮，重承諾未來會減稅，呼籲選民繼續支持國家黨。

### 工黨

8月臨危受命領導工黨嘅雅登選前民望飆升，佢話如果成功籌組政府，將會興建大量平樓應對目前嘅高樓價，重會將更多資源用響醫療同教育上。

民意調查
----

選前最後民調話，國家黨嘅支持率有四成半，領先工黨七個百分點。

結果
--

今屆選舉初初結果係執政國家黨同在野工黨都攞唔夠足夠議席獨立籌組政府，由於海外選民嘅點票要響10月7日先公布，預計要多幾個禮拜嘅時間先知大選嘅最終結果。

後續
--

### 組閣前

#### 國家黨

響大部分選票點完之後，領導執政國家黨嘅總理英格利希同支持者見面，佢承認國家黨唔能夠單獨組成政府。佢話會同其他政黨合作籌組聯合政府，被睇成造王者嘅紐西蘭第一黨會係佢地拉攏嘅目標。

#### 工黨

在野工黨黨魁雅登冇認輸，佢跟支持者見面時話，國家黨響大選中攞到最多選票，但係呢場「賽事」重未完。佢重話未來幾日會穩紐西蘭第一黨同盟友紐西蘭綠黨嘅支持籌組聯合政府。

#### 第一黨

成為下屆政府「造王者」嘅紐西蘭第一黨，黨魁彼得斯9月24號話，佢已經開始同黨友商量支持邊嗰政黨，佢強調未同國家黨又或者工黨接觸，亦冇透露幾時公布決定。

### 組閣後

10月19號，大選結束一個月左右，終於成功籌組到新政府。工黨黨魁雅登響記者會到形容係令人興奮嘅一日，佢感謝紐西蘭第一黨同綠黨選擇同工黨合作，又話工黨目標係籌組屬於每一個紐西蘭人嘅政府，建立更好同更公平嘅紐西蘭。

分析
--

### 選後

紐西蘭大選結束，原本執政嘅國家黨同在野工黨都攞唔到過半數嘅六十一席，需要揾有九席揸手嘅紐西蘭第一黨合作籌組聯合政府。

### 組閣後

年僅三十七歲嘅雅登將會成為紐西蘭歷來第三位女總理，亦係當地超過一百五十年來最後生嘅總理。綠黨雖然支持工黨嘅執政聯盟，但係就唔知會唔會加入政府。

攷
-

1. 1 2 3 4 5  （繁體中文）紐西蘭大選　兩大黨爭持激烈，now新聞，響2017年9月23號搵到。
2. 1 2 3 4 5  （繁體中文）紐西蘭大選　國家黨尋求紐西蘭第一黨組聯合政府，now新聞，響2017年9月24號搵到。
3. ↑  （繁體中文）紐西蘭大選國家黨暫時領先，now新聞，響2017年9月24號搵到。
4. 1 2 3  （繁體中文）新西蘭工黨成功籌組聯合政府，now新聞，響2017年10月19號搵到。

Template:紐西蘭選舉
大圍站公共運輸交匯處嘅小巴總站
**大圍站公共運輸交匯處**（英文：**Tai Wai Station Public Transport Interchange**），九巴叫做**大圍鐵路站巴士總站**（Tai Wai Railway Station Bus Terminus），舊時叫做**大圍火車站巴士總站**（Tai Wai KCR Station Bus Terminus），係香港沙田區大圍一個室內地面車站，喺港鐵大圍站南便，有巴士總站、專線小巴總站同埋的士站。

歷史
--

大圍總站有三代，分別係路邊車站、坑狀露天車站同埋室內公共運輸交匯處。

第一代大圍總站晌大圍道近富嘉花園，1980年代初期至中期運作。嗰陣時九廣鐵路（而家港鐵東鐵綫路段）重未電氣化，大圍站都重未起，大圍一帶嘅人口都比較少，九龍巴士72A線同埋85線都係晌路邊做總站，總站名叫「大圍」。

第二代大圍總站喺家下大圍站南便、大圍歡樂城（舊時叫「青龍水上樂園」）西南便，1986年跟住大圍站永久車站開放而啟用，總站名叫「大圍火車站」，係一個坑狀露天車站。第二代大圍總站有兩個入口，分別晌美田路同埋車公廟路，其中美田路入口嘅站位採用U形設計，由車公廟路進入嘅巴士就係單向西行，巴士統一晌美田路駛出。

第三代大圍總站即係而家嘅大圍站公共運輸交匯處，2001年同大圍站馬鞍山鐵路部份一齊開始起。室內公共運輸交匯處採用環狀設計，巴士同埋專綫小巴統一晌車公廟路入、美田路出，站入便有緩衝區畀巴士停車用。根據政府規劃，第二代巴士總站都係公共運輸交匯處嘅一部份，嗰個站臨時搬向南便，以配合工程進行。公共運輸交匯處晌歡樂城舊址南便起，同大圍站擴建部份相連，政府重起咗連接村南道同埋公共運輸交匯處嘅行人隧道，方便大圍居民行去車站。

大圍站公共運輸交匯處晌2004年12月21號同馬鞍山鐵路一齊啟用，通車初期同露天臨時總站一齊用，九巴晌2005年至2006年期間逐一將巴士站搬去室內公共運輸交匯處，露天總站已經晌2006年底永久封閉，而家嗰度重係吉地，啲站坑同埋專綫小巴總站嘅路面劃綫重晌度，重未有乜嘢發展。

大圍站嘅巴士線變化唔大，以中途站為主，九龍巴士72A線係而家唯一全日服務而以大圍站做總站嘅巴士線，非全日路線九龍巴士46S線同埋龍運巴士R42線亦以大圍站做起點。

總站路線資料
------

### 巴士

* 九龍巴士46S線

九龍巴士46X線嘅輔助線，提供大圍、美田邨、美松苑同美林邨去葵涌嘅巴士服務，只晌平日朝早繁忙時間提供單向服務。

* 九龍巴士72A線

提供大埔工業邨、大元邨、大埔墟、廣福邨往來大埔公路（大埔滘、香港中文大學）、沙田源禾路、乙明邨、美林邨同大圍嘅巴士路線，係唯一一條全日以呢個總站做終點站嘅巴士路線。

* 龍運巴士R42線

提供大圍新翠邨、秦石邨、沙田市中心、港鐵荃灣站同楊屋道往來香港迪士尼樂園度假區嘅巴士服務。

* 龍運巴士X48線

### 專線小巴

* 新界區專線小巴68K線

* 新界區專線小巴403X線

* 新界區專線小巴481B線

* 新界專線小巴803K線

途經巴士線
-----

|  |  |
| --- | --- |
|  | 維基同享有多媒體嘅嘢：**Tai Wai Station Public Transport Interchange** |

* 九龍巴士46P線

淨係去顯徑方向經呢個站，反方向車站設喺附近嘅海福花園

* 九龍巴士46X線

淨係去顯徑方向經呢個站，反方向車站設喺附近嘅海福花園

* 九龍巴士80K線

* 九龍巴士88K線

淨係去顯徑方向經呢個站，反方向車站設喺附近嘅積運街（近大圍站F出口）同埋海福花園

* 九龍巴士249X線
菲律賓病例分佈區域圖（**截至2020年3月8號**）     有確認報告病例嘅地區     有疑似報告病例嘅地區
**武漢肺炎菲律賓疫情**，係介紹2020年「武漢肺炎」喺菲律賓嘅爆發情形。總統杜特地喺3月17號宣佈咗全境進入「災難狀態」（state of calamity），時間暫定係6個月。截至9月23號，累計有283,460單確診病例，4,830單死亡病例。

傳播同報告時序
-------

2020年1月27號，據菲律賓衛生部長法蘭西斯高⋅杜克 （Francisco Duque III）接受傳媒訪問陣話，菲律賓確診咗首例肺炎病例，同時間有11單疑似病例，喺度接受咁隔離觀察治理，患者分別來自中國、美國同巴西。

1月28號，由香港出發嘅世界夢號郵輪抵達馬尼拉，菲律賓檢疫局同意乘旅客埋岸，但當地民衆因擔心會令肺炎病毒帶入菲律賓而抗議，世界夢號後取消至蘇碧灣嘅預定而返程。

3月7號，菲律賓衛生部部長出席記招，確認咗3月6號時確診嘅第五單病例，係菲首例肺炎本地傳播病例，62歲嘅男患者冇外遊記錄。59歲嘅太太就喺7號確診。

3月11號當局報告顯示，一禮拜入邊新增十六單，總確診數達49例，其中有一單死，係中國大陸境外嘅首個死亡個案。

應對
--

喺2月初馬尼拉嘅亞當森大學（Adamson University）試過發布備忘錄，要求啲中國籍學生自我隔離直到2月14號，重話畀啲中國大陸人士去推遲同大學嘅所有交易。放上網冇耐就俾人批評，大學第二日就改咗下個指令，唔受先前條件限制嘅中國籍學生同訪客，唔包喺要接受自我檢疫諮詢嘅人員入邊。

3月7號有咗首單本地傳播個案報告後，部分城市跟著宣佈3月9、10號停課。 菲律賓喺9號宣佈咗進入「公衛緊急狀態」，首都馬尼拉多間中小學校同大學都要暫時關閉。

疫情爆發顯現時，當局為咗壓制疫情，總統杜特地喺3月12號晚宣布，由3月15號開始嘅30日，將對馬尼拉都會區實施「封城令」，會實施宵禁同閂商場，而藥房、銀行等提供必須服務或貨物嘅機構，就可以繼續開。進出大馬尼拉嘅國內陸運、海運同埋空運係都會跟著暫停，兼會實施社區隔離仲有停課等措施。同時生效嘅宵禁令，涵蓋咗大馬尼拉嘅16個市，時段係晚8點到第二日晨早5點，違反宵禁令嘅人淨系會畀告誡，唔會畀人拉。而醫護、送遞食物同其他有必要外出嘅人，都可獲豁免。

而菲律賓嘅證券交易所後尾又宣佈，為咗確保僱員等嘅安全，股市、債市、匯市都會由3月17號開始暫停交易，成為咗全球首個因肺炎疫情而關閉金融市場嘅國家。

而佔咗全國人口半數以上嘅呂宋島，亦由3月17號開始咗封島、強化埋社區隔離， 3月20號開始呂宋島（包埋大馬尼拉）各機場亦會禁埋國際線嘅班機出境。

財政支援
----

菲律賓政府喺3月中，計劃咗會推出271億菲律賓比索（約合5.27億美金）嘅財政刺激計劃，以紓解疫情對經濟嘅影響。政府嘅支出計劃，包括咗支持旅遊業嘅140億比索，仲有31億比索去到採購檢測試劑盒、同埋控制疫情蔓延嘅其他措施，20億比索係財政支持受影響嘅工人同企業。其他措施包括為失業工人提供貸款同技能培訓。另一方面政府亦宣布，凍結市面嘅所有基本食品同用品嘅價格，打擊囤積同炒賣。

死亡個案
----

菲律賓2月2號報告首宗死亡病例，同時又係中國大陸境外首個死亡病例。死者係來自武漢嘅44歲男姓，喺馬尼拉一醫院不治。世界衛生組織話，死者入境菲律賓前已受咗感染。而菲律賓衛生部長仲話，同呢名武漢男死者一齊入境嘅38歲中國女子，係菲律賓首例確診個案，女患者據報喺醫院康復咁。

3月21號新增嘅一死亡個案，死者係60歲嘅知名中國研究學者巴維拉（Aileen S.P. Baviera），係菲律賓大學亞洲中心嘅院長，凌晨4點左右喺聖札羅（San Lazaro）醫院病逝。佢生前享譽喺中國同埋亞洲研究學界，對研究同紀錄東南亞民間另類經濟模式，有過好大貢獻。佢係長期研究中美菲關係，仲關注南海主權問題嘅知名學者。

攷
-

1. 1 2  武漢肺炎疫情延燒 菲律賓增至18死230例確診 芋傳媒 2020-03-20
2. ↑  快讯！菲律宾确诊首例新型冠状病毒感染肺炎病例 环球网 2020-01-30
3. 1 2  疫情助長菲律賓反華情緒爆發 亞洲周刊 黃棟星 2020-02-17到02-23 2020年07期
4. 1 2  确认首例新冠肺炎本地传播后 菲律宾部分城市宣布停课 央视新闻客户端 2020-03-07
5. 1 2  武漢肺炎》菲律賓一週增16例 馬尼拉多所學校關閉 自由時報 2020-03-11
6. ↑  【菲律賓疫情】馬尼拉宵禁抗疫 商場停業 僅超市藥房例外 香港經濟日報 2020-03-14
7. ↑  菲律賓封城後，鋼彈竟然被掃光！網友全黑人問號 風生活綜合報導 + 追蹤 2020-03-18
8. ↑  肺炎疫情：菲律賓關閉金融市場意味著什麼 BBC中文 2020-03-17
9. ↑  菲律賓推出逾5億美元財政刺激計劃應對新冠疫情 華爾街日報中文版 2020-03-16
10. ↑  菲律賓一武漢男子死亡 中國境外首例 RFI 2020-02-02
11. ↑  武漢肺炎》菲律賓疫情煞不住 單日暴增32例確診 漢學泰斗染疫亡 自由時報 2020-03-21
12. ↑  菲律賓知名漢學教授 Aileen Baviera 感染武漢肺炎病逝 互聯網檔案館嘅歸檔，歸檔日期2020年3月27號，. 立場新聞 2020-03-21

| * 睇
* 傾
* 改
武漢肺炎大爆發 |
| --- |
| 
* 病毒：**沙士病毒2型 （SARS-CoV-2）**
* 病症：**武漢肺炎 （COVID-19）**

 |
| 

| 環球疫情 |
| --- |
| 

|  |  |
| --- | --- |
| 亞洲 | 
* 中國大陸爆發點
	+ 湖北
* 粵地大陸區
	+ 廣東
	+ 廣西
	+ 海南
* 港澳
	+ 香港
	+ 澳門
* 臺灣
* 星加坡
* 日本
* 南韓
* 北韓
* 伊朗
* 馬來西亞
* 菲律賓
* 土耳其
* 巴基斯坦
* 泰國
* 越南
* 沙地阿拉伯
* 卡塔爾
* 巴林
* 印度
* 伊拉克
* 以色列
* 巴勒斯坦
* 阿聯酋
* 阿富汗
* 哈薩克
* 孟加拉
* 汶萊
* 科威特
* 蒙古國
* 印尼

 |
| 非洲 | 
* 埃及
* 阿爾及利亞
* 南非
* 喀麥隆
* 摩洛哥

 |
| 美洲 | 
* 美國
* 格陵蘭
* 加拿大
* 墨西哥
* 巴拿馬
* 巴西
* 智利
* 阿根廷
* 秘魯
* 厄瓜多爾
* 巴拉圭
* 烏拉圭
* 哥倫比亞
* 委內瑞拉
* 法屬圭亞那

 |
| 歐洲 | 
* 意大利
* 冰島
* 西班牙
* 黑山
* 科索沃
* 瑞士
* 英國
* 法國
* 德國
* 俄羅斯
* 比利時
* 挪威
* 瑞典
* 愛沙尼亞
* 荷蘭
* 奧地利
* 丹麥
* 葡萄牙
* 芬蘭
* 愛爾蘭
* 克羅地亞
* 聖馬連奴
* 梵蒂岡

 |
| 大洋洲 | 
* 澳洲
* 紐西蘭
* 基里巴斯
* 帛琉
* 曲克群島
* 湯加
* 薩摩亞
* 所羅門群島
* 紐埃
* 瑙魯
* 吐華魯
* 皮卡恩群島
* 托克勞

 |
| 其它 | 
* 南極洲
* 國際郵輪
* 海軍艦艇

 |

 |

 |